Ronald Glossop: 

LA KULTURO DE ESPERANTO 1 

Ĉu Esperanto havas kulturon? Se jes, kio estas 
ĝia karaktero? Kiuj estas ĝiaj eroj? 

Kelkaj homoj, aparte tiuj kiuj kontraŭas E-on, 
insistas, ke E-o ne havas kulturon. Tial ĝi ne estas 
vera lingvo kiel la naciaj lingvoj. Sajne tiuj homoj 
ne povas kompreni, ke oni povas havi kulturon, kiu 
ne estas nacia kulturo. Ili pravas, ke E-o ne havas 
nacian kulturon, sed tio ne signifas, ke E-o ne havas 
ian kulturon. Esperanto ja havas kulturon, sed ĝi estas intemacia aŭ 
tutmonda kulturo. 

Oni devas konstati, ke ĉe E-o la rilato inter la lingvo kaj la komunumo 
estas inversa al la kutima situacio. Kutime la membroj de komunumo loĝas 
kune en unu loko, kaj la uzo de ĝia lingvo estas unue nur buŝa. La skribita 
lingvo ekekzistas nur multe pli malfrue aŭ en kelkaj kazoj neniam. Male E- 
o unue estas skriba lingvo, kaj oni uzas ĝin en diversaj lokoj, kiuj eble ne 
estas tre proksimaj unuj al la aliaj. Ĉe E-o la skribata lingvo naskas la buŝan 
lingvon! Iom post iom tiuj, kiuj uzas E-on, formas ne-en-unu-lokan 
komunumon kaj komencas konstrui ankaŭ novan specon de nenacia 
kulturo. 

En kio konsistas la karaktero de la kulturo de E-o? Kiel jam dirite, ĝi ne 
estas nacia kulturo, sed E-o havas internacian aŭ tutmondan kulturon. 
Sekve ĝi devos antaŭenigi intemacian kompreniĝon kaj toleron al malsamaj 
vivmanieroj. Esperantistoj devas respekti la kutimojn kaj lingvojn de ĉiuj 
grupoj tra la tuta mondo. 

La diversaj naciaj kulturoj devos esti konservataj ankaŭ en tempo, kiam 
nova tuttera, vastanima kulturo estos konstmata, kun novaj, specialaj 
terglobaj sentoj, kaj samtempe sen limigo de aliroj kaj perceptadmanieroj. 

Malsimile al la situacio ĉe multaj naciaj kulturoj, la adeptoj de E-o 
havas nek malsaman specon de kostumoj, per kiuj vestus sin nur 
Esperantistoj, kiujn nur Esperantistoj surhavas, nek unikan specon de 



1 Prezentita dum ILEI-konferenco, Kaunas, Litovio, la 4-an de aŭgusto 
2005, reviziita kaj iom pligrandigita por IPR - NdlR 

nutraĵoj, kiuj estas konataj kiel nutraĵoj tipaj de esperantistoj. Male, ĉe E-o 
grava parto de la kulturo efektive estas la ekzisto de multaj diversaj specoj 
de vestoj kaj multaj diversaj specoj de nutraĵo el la diversaj mondopartoj. 

Alia malsama aspekto de la kulturo de E-o estas la tendenco rigardi al 
la estonteco pli ol al la pasinteco. Kompreneble, ĉiu kulturo devas atenti 
sian historion, sed ĉe la E-komunumo, male al la kutima situacio por naciaj 
komunumoj, la esperoj por la estonteco estas multe pli gravaj ol la 
memoroj de pasintaj eventoj. 

Nia respektata Zamenhof, la fondinto de Esperanto, ja nomis sin 
Doktoro Esperanto kaj ankaŭ liaj sekvantoj estas esperantoj. 

Ankoraŭ alia aspekto de la kulturo de E-o estas la preteco uzi novajn 
teknikojn por vojaĝi kaj komuniki. Ĉar la koncema komunumo ne plu estas 
en unu loko sed ekzistas tra la tuta planedo, membroj de tia komunumo 
devas uzi la plej modemajn manierojn veturi kaj sendi informon unuj al la 
aliaj. 

Ĉar la E-komunumo estas internacia kaj tuttera, ĝiaj membroj volas 
kunlabori ankaŭ kun intemaciaj kulturaj organizaĵoj kiel UNESKO kaj kun 
diversaj intemaciaj ne-registaraj organizaĵoj, inkluzive intemaciajn religiajn 
organizaĵojn. Kompreneble ankaŭ naciaj kaj landaj komunumoj ofte volus 
fari tion, sed ne ĉiam. Ĉe la E-komunumo tia kunlaboro estas ĉefa celo, ne 
nur sekundara aŭ hazarda afero. 

Simile al la naciaj kulturoj, E-o havas sian literaturon. Ekzistas ne nur 
multaj tradukoj el gravaj verkoj de diversaj naciaj kulturoj, sed ankaŭ 
originalaj verkoj de diversaj specoj. Kelkaj el la pli konataj aŭtoroj estas L. 
L. Zamenhof el Pollando (la iniciatinto de la lingvo), Kalman Kalocsay kaj 
Julio Baghy el Hungario, William Auld kaj Marjorie Boulton el Britio, 
Gaston Waringhien kaj Raymond Schwartz el Francio, Baldur Ragnarsson 
el Islando, Ueyama Masao el Japanio, kaj S. J. Zee el Ĉinio. (Pardonu min, 
ke mi ne menciis multajn aliajn, sed oni devas ĉesi ie.) Efektive, ĉar E-o 
dependas tiom de sia skribita formo, la kvanto de la skriblingva materialo 
en E-o ofte estas granda surprizo al ne-Esperantistoj. Feliĉe ni havas niajn 
specialajn bibliotekojn, kiuj kolektas tiujn materialojn, kaj niajn vendistojn, 
kiuj estas pretaj vendi la novan literaturon. Oni povas konatiĝi kun la 
kulturo de E-o ne nur en libroj kaj amaso de magazinoj, sed ankaŭ en 
kantoj kaj teatraĵoj kaj per interreto, videobendoj, kompakt-diskoj, kaj 
elsendoj de radio- kaj televid-stacioj en multaj landoj kiel Pollando, Ĉinio, 
Aŭstrio, Italio, Brazilo kaj Koreio. 

Krom la diversaj haveblaj skribitaj materialoj, estas kelkaj aspektoj de 
la lingvo mem, kiuj kontribuas al la kulturo de E-o. Ekzemple la uzo de 
afiksoj permesas la kreon de novaj vortoj, eĉ pere de infanoj. La prefikso 
"mal" indikas la kontraŭon de la sekva radiko, kaj la vorto "trinkas" 
signifas, ke oni prenas likvaĵon en la korpon. Tial oni povas uzi la tute 
novan vorton "maltrinki" anstataŭ uzi la pli kleran vorton "urini." Efektive, 
tiu nova vorto nun estas pli ofte uzata, aparte de la infanoj. Per la uzo de la 
afiksoj ĉiu ajn povas krei novajn vortojn, kiujn aliaj Esperantistoj tuj povas 
kompreni. Foje unu el miaj studentoj, dum ekzameno, ne povis memori la 
vorton "forte" rilate al la verbo "neĝis." Li lerte kreis novan esprimon 
"neĝis maldolĉe." Tio estas tuj komprenebla esprimo kaj eĉ iom poeta, ĉu 
ne? Ĉu komencantoj povas simile krei novajn bonajn vortojn en aliaj 
lingvoj? Mi dubas pri tio. Alia ekzemplo de la uzo de la afiksoj, kiun oni ne 
ofte trovas en aliaj lingvoj, estas la ebleco krei vortojn el akronimoj kiel 
"ILEI-anoj" kaj "SAT-anoj." 

La kulturo de E-o enhavas specialajn simbolojn, omamaĵojn, kaj 
agadojn, kiel la verdan stelon, la verdan 

flagon kun la stelo, la Pasportan Servon, la himnon "La Espero," la 
jarajn Universalajn Kongresojn, kaj krome multajn aliajn intemaciajn 
kunvenojn tra la tuta mondo kie ĉiuj havas ŝancon uzi E-on. Alia parto de la 
kulturo de E-o estas la ekzisto de kelkaj vortoj, kies signifo estas tuta 
mistero al ne-Esperantistoj, vortoj kiel "krokodilas" kaj "kabeis", kiujn oni 
ne povas simple traduki en aliajn lingvojn. Miaopinie ĉi tiuj trajtoj kune 
kun la literaturo kaj aliaj intelektaj kaj artaj materialoj pruvas, ke E-o ja 
havas kulturon eĉ se tio ne estas nacia kulturo. 

Iom post iom la E-komunumo ekevoluigas eĉ specialajn gestojn! 
Ekzemple nun ekekzistas gesto, kiun oni povas uzi por indiki "Gis la 
revido!" Antaŭ kelkaj jaroj ĝi komenciĝis en San-Francisko je la fmo de la 
Nord-Amerika Somera Kursaro. Kelkaj studentoj, kiuj venis al Usono el 
aliaj landoj, jam estis en la aŭtobuso por foriri al la flughaveno. Ekironte ili 
metis la manojn super la kapon por formi ĉapelon similan al la ĉapelo super 
la litero "ĝ" en la esprimo "Gis la revido!" Tiuj kiuj spektis ilin tra la 
fenestroj de aŭtobuso, tuj kaptis la signifon de tiu gesto kaj faris la saman. 
Sajnas, ke tiel eble ekekzistis nova adiaŭa gesto tute unika al la kulturo de 
E-o. 

En septembro 1992 Claude Piron verkis ses-paĝan leteron en la angla 
lingvo, en kiu li respondis al la komento en la libro Europe for everybody 
(Eŭropo por ĉiuj), ke al E-o mankas kulturaj radikoj. Piron argumentas, ke 

kvankam al la lingvo certe mankis kulturo komence, kiam Zamenhof 
iniciatis ĝin, tio ne plu estas la situacio. La nuntempa E-o, pro sia fleksebla 
karaktero, povis senprobleme sorbi influojn de diversaj naciaj kulturoj, eĉ 
de ne-Eŭropaj landoj kiel Japanio kaj Cinio. Piron komentas, ke "se E-o 
ankoraŭ ekzistas, tio estas ĉefe pro siaj kulturaj radikoj. Elomoj, kiuj restas 
en la komunumo de E-o, faras tion pro sentoj rilate al la kulturo, ne pro la 
racieco de la lingvo. Ili spertas interkulturan etoson, kiun oni ne povas trovi 
aliloke." 

Piron tiam mencias, ke la kulturo de E-o eĉ evoluigis du originalajn 
specojn de poezia formo, kiuj tute ne ekzistas en aliaj kulturoj. Unu unikan 
formon uzitan de Johan Valano (t. e. Claude Piron) en la libro Malmalice 
[eldonita de Literatura Foiro, Kuopio kaj Pisa, 1977] usona Profesoro 
Pierre Ullman [en angla-lingva artikolo " Schizoschematic Rhyme in 
Esperanto" en Papers on Language and Literature, 1980] nomas "schizo- 
schematic rhyme" ("skizoaranĝa rimo"). Entiu formo la rimoj estas ne inter 
la lastaj vortoj en diversaj linioj, sed nur inter la lastaj radikoj en la diversaj 
linioj, radikoj kiuj estas sekvataj de malsamaj finaĵoj. Tia poezia formo tute 
ne povas ekzisti en aliaj lingvoj ĉar ĝi dependas de la unika sistemo de 
radikoj kaj sufiksoj en E-o. Kiel iu ajn povas diri, ke E-o ne havas kulturon 
kiam ĝi eĉ havas siajn proprajn unikajn poeziajn formojn? En tiu bonega 
letero verkita en 1992 Piron konkludas, ke tiuj "lingvaj spertuloj", kiuj 
opinias, ke E-o ne havas kulturon, simple ne konscias pri la faktoj. 


Kultura kaj lingva diverseco en edukado 
- evolutendencoj _ 


En la unua parto de ĉi tiu artikolo [1] ni diskutis pri ĝeneralaj aspektoj 
de la multkultura edukado en la cirkonstancoj de tutmondiĝo. 

Homaj rajtoj, protektado de diverseco, daŭrpova evoluo kaj paco estas 
la koordinataj aksoj laŭ kiuj takseblas la homara prospero kaj homa 
bonstato. 

La celo de ĉi tiu parto de la artikolo estas pridiskuti aktualajn 
evolutendencojn kaj kontribuon de la E-komnumo, kaj speciale de ILEI, en 
la sfero de kultura kaj lingva diverseco en edukado. 

Aktuala evoluo 


En la lastaj jardekoj forte evoluas lingva 
kaj kultura ekologio kiel respondo al kreskanta 
risko de malapero de indiĝenaj lingvoj kaj 
estingiĝo de minoritataj kulturoj. David 
Crystal [2] en sia prelego en la 10-a Kongreso 
de Linguapax, Barcelono 2004, dediĉita al 
Dialogo pri Ling\’a Diverseco, Daŭrpovo kaj 
Paco, citis konstatojn laŭ kiuj pli ol duono de 
la lingvoj parolataj en la mondo estas 
mortantaj, respektive jam ne estas transdonataj al la sekva generacio. Tio 
signifas, ke post unu aŭ du generacioj plejmulto de la lingvoj formortos. 

La endanĝerigo de lingvoj kaj de kultura heredaĵo estis alarme 
konstatitaj komence de la 1990-aj jaroj. Sekvis fondiĝo de naciaj kaj 
intemaciaj institucioj kaj fondaĵoj kun la celo protekti la lingvan kaj 
kulturan diversecon kaj progresigi la edukadon konforme al proklamitaj 
lingvaj kaj kulturaj rajtoj. Revitaligo kaj dokumentigo de endanĝerigitaj 
lingvoj, enkonduko de forgesataj indiĝenaj lingvoj en lemejojn kiel 
eduklingvoj, dulingva edukado, re- 
konigo de lingvaj kaj kulturaj rajtoj 
kaj konservado de lingva kaj kultura 
heredaĵo estas kampoj en kiuj estis 
kaj plu estas realigataj teoriaj es- 
ploroj kaj surterenaj eduk-projektoj. 

Instige kaj subtene al tiu 
procezo UN, UNESKO kaj aliaj 
instancoj aprobis kaj plu aprobadas 
konformajn dokumentojn kaj prok- 
lamas speciale dediĉitajn tagojn, 
jarojn kaj jardekojn, ekzemple: 

Monda Tago de Kultura Diverseco, 

Tago de Patrina Lingvo, Jaro de 
Lingvoj, Jardeko de Kulturo de 
Paco kaj Senperforto ks. 


Paclingvistiko 

Termino spegulanta la klimaton de 
opinioj aperintan dum la 1990-aj 
jaroj inter multaj lingvistoj kaj 
lingvoinstruistoj, en kiu lingvistikaj 
principoj, metodoj, malkovroj kaj 
aplikoj estas vidataj kiel rimedoj de 
promocio de paco kaj homaj rajtoj 
globnivele. Tiu aliro emfazas la 
valoron de multlingveco kaj lingva 
diverseco ambaŭkaze: internacie 
kaj enlande, kaj asertas la bezo- 
non flegi lingvajn starpunktojn kiuj 
respektas la dignon de individuaj 
parolantoj kaj lingvaj komunumoj. 

David Crystal, 1999: Dictionary 
for Linguistics and Phonetics 

Dume tamen la procezo de 
kultura homogenigo kaj lingva 
hegemonio ne malfortiĝas. Ne 
maloftas ekzemploj de neglekto de 
lingvaj rajtoj aŭ manko de kultura 
egalrajteco. Eĉ ĉe instancoj kiuj 
plenvoĉe proklamas la netuŝeblon 
de homaj ratoj, EU ekzemple, 
aperas postenafiŝoj kiuj privilegias 
denaskajn parolantojn de la angla. 

Kontribuo de la E-komunumo 

La denaska idealo de la espe- 
rantistaro estas paca solvado de la 
prolingvaj konfliktoj surbaze de la 
universala neŭtrala lingvo en 
amika etoso de la granda rondo 
familia. Sajne ĝi anticipis la 
idealon de la modema homaro kiel 
tutmonda komunumo, unueca en 
diverseco, kiu promocias pacan 
solvadon de konfliktoj kaj recip- 
rokan rekonon kaj respekton, kaj 
garantias al ĉiuj egalan rajton je 
sukceso kaj daŭrpovo. 

La du idealojn en la praktiko 
diferencigas la fakto, ke la ekster- 
esperantuja mondo ne rekonas E- 
on kiel solvon aŭ helpilon. Alia 
grava diferenco estas, ke la ekster- 
esperantuja mondo investas efek- 
tivajn rimedojn en praktikajn 
paŝojn sur la vojo al la idealo, dum la esperantistaro disponas modestajn 
materiajn rimedojn kaj ĉefe daŭrigas diskutojn en intemaj rondoj pri la 
posedo de ideala rimedo por lingva demokratio kaj pri serĉado de manieroj 


LA ESPERANTISMO estas penado 
disvastigi en la tuta mondo la 
uzadon de lingvo neŭtrale homa, kiu 
ne entrudante sin en la internan 
vivon de la popoloj kaj neniom 
celante elpuŝi la ekzistantajn 
lingvojn naciajn, donus al la homoj 
de malsamaj nacioj la eblon 
kompreniĝadi inter si, kiu povus 
servi kiel paciga lingvo de publikaj 
institucioj en tiuj landoj, kie diversaj 
nacioj batalas inter si pri la lingvo, 
kaj en kiu povus esti publikigataj tiuj 
verkoj, kiuj havas egalan intereson 
por ĉiuj popoloj. 

Deklaracio pri la Esenco de 
Esperantismo, 1905 

Lanĉita en 1887 kiel projekto de 
helplingvo por internacia komunik- 
ado, kaj rapide evoluinta en vivo- 
plenan, nuancoriĉan lingvon, E-o 
jam de pli ol jarcento funkcias por 
kunligi homojn trans lingvaj kaj 
kulturaj baroj. Intertempe la celoj de 
ĝiaj parolantoj ne perdis gravecon 
kaj aktualecon. Nek la tutmonda 
uzado de kelkaj lingvoj, nek 
progresoj en la komunikad-tekniko, 
nek la malkovro de novaj metodoj 
de lingvo-instruado verŝajne real- 
igos [...] principojn, kiujn ni konsi- 
deras esencaj por justa kaj efika 
lingva ordo. 

Manifesto de Prago, 1996 

kiel konvinki aŭtoritatulojn pri tio. Pliaj celkonscia malfermiĝo al la cetera 
mondo kaj integriĝo en ĝiajn evolufluojn estas bezonataj. 

Longa estas la vojo inter la Zamenhofa “ interna ideo” kaj ĝiaj eksteraj 
aplikoj. Sur tiu vojo el kr eskis la diaspora E-komunumo kies plej videbla 
tavolo, laŭ J. Lindstedt [3], estas ĝia originala kulturo. E-o havas origine 
kaj oficiale perisman rolon de neŭtrala komunikilo inter popoloj kaj 
kulturoj jam ekzistantaj, “en kiu povus esti publikigataj tiuj verkoj, kiuj 
havas egalan intereson por ĉiuj popoloj“, difinitan per la Bulonja 
Deklaracio [4]. Sed ĝi fariĝis ankaŭ portanto de “novtipa intemacia 
kulturo” kaj siaspeca esperantista identeco, kion plej eksplicite emfazas la 
Manifesto de Raŭmo. 

Tiu socia ento kiu elkreskis “sur neŭtrala lingva fundamento” havas 
sian deklaran respondon al alarmoj de lingvaj kaj kulturaj ekologistoj fine 
de la pasinta jarcento. Gi estas resumita en la Praga Manifesto [5] aprobita 
dum UK en la jaro 1996. La manifesto reasertas la funkcikapablon de E-o 
en translingva kaj transkultura komunikado kaj emfazas la intereson de 
esperantistaro pri justa kaj efika lingva ordo. Samtempe kaj samloke la 
Nitobe-Simpozio, laŭ [6], starigis tri principojn surbaze de kiuj atingeblas 
“justa, efika kaj vivinda lingva ordo en la mondo”: 

a) la konservado de lingva kaj kultura diverseco; 

b) la garantiado de lingvaj homrajtoj, inkluzive de adekvata edukado 
en la denaska lingvo kaj efika instruado de aliaj lingvoj; 

c) altkvalita, reciproka, vaste alirebla lingva komunikado inter grupoj 
malsamkulturaj kaj malsamlingvaj. 

Ne estas malfacile rekoni tiujn principojn en la 5 jarojn posta 
Universala Deklaracio pri Kultura Diverseco kaj aliaj dokumentoj de 
Unesko kaj UN celantaj konservadon de kultura kaj lingva diverseco kaj 
difmantaj celojn de vivinnda homara evoluo. Tio ŝovas fokuson de la 
esperantismo al pli aktiva rolo ol estas la “penado disvastigi en la tuta 
mondo la uzadon de lingvo neŭtrale homa”, kiel ĝin difinas la Bulonja 
Deklaracio. Por multaj esperantistoj ĝi hodiaŭ signifas strebadon al lingva 
ordo kiun Jonathan Pool kaj Mark Fettes [7, 8] nomas interlingvismo kaj 
proponas jenajn postulojn pri trajtoj kiujn ĝi havu: diverseco (prospero de 
multaj lingvoj en ĝi), integriĝo (komunikado kaj kunlaboro trans lingvaj 

baroj ),justeco (ŝancoj kaj rajtoj ne dependu de ies denaska lingvo), efikeco 
(efikaj, rapidaj kaj malmultekostaj lingvouzaj iloj), daŭrpovo (longdaŭraj 
solvoj por la lingvaj problemoj). 

Multaj klopodoj estas necesaj en la sferoj de lingva politiko, 
lingvaplanado kaj edukado por atingi la interlingvisman lingvan ordon. La 
Praga Manifesto emfazas transnacian edukadon kaj pedagogian efikecon 
en lingvolernado. Sed manifestoj ne sufiĉas. La mondo de diverseco 
bezonas efektivajn servojn kaj praktikajn rezultojn. Tiusence la Strategia 
Laborplano 2001-2010 de UEA difinas agadkadron en kiu ankaŭ ILEI 
trovas sian lokon. Universalaj kongresoj de E-o kaj aliaj intemaciaj E- 
kongresoj kaj konferencoj kiel siaspeca kultura kaj socia fenomeno 
favoranta kaj konfirmanta la praktikan valoron kaj socian signifon de E-o, 
Nitobe-simpozioj, E-o kiel origina literatura lingvo kaj pontolingvo inter 
naciaj literaturoj, trejnseminarioj de TEJO, la projektoj Ling\’o de Paco, 
InterKulturo, NESTO kaj multaj aliaj estas bonaj, tamen ne sufiĉaj 
ekzemploj de konkreta ĉi-terena agado. 


Kontribuo de ILEI 

Kadre de sia laŭstatuta E-movada rolo, 

ILEI en sia agado ĉiam pli celas al 
malfermiĝo kaj al utiligo de E-o ankaŭ al neesperantistoj. La projekto 
InterKulturo estas ekzemplo de longdaŭra kaj mondvasta edukado al paco 
kaj interkultura komunikado. Gi estas plu evoluigata kaj vastiganta sian 
celgrupon ekster Esperantujo. Per sia plurlingva retpaĝaro, nun konstruata, 
ĝi celas kreskigi siaspecan IK-komunumon - plurlingvan diversnacian kaj 
multkulturan kolektivon de agantoj en kiu ĉiuj lingvoj estas egalrajtaj. La 
baza laborlingvo de IK estas la intemacia lingvo E-o, sed la interfaco kaj 
tekstoj estas tradukataj en kelkajn lingvojn kaj estos tradukeblaj en ajnan 
alian lingvon. 

Alia ĉi-tema iniciato, kiun ILEI aktuale traktas estas harmoniigo de 
lernado, instmado kaj ekzamenado de E-o kun kriterioj kaj normoj por 
fremdlingva lemado, instruado kaj taksado kiuj validas en oficialaj eduk- 
sistemoj. Tio implicas fomiadon de kvalifikitaj kaj kvalitaj E-instmistoj 
konforme al tiuj kriterioj kaj normoj. Kompreneble, ankaŭ aliaj agadoj kaj 
agadrimedoj de ILEI estas celataj subtene al lingvaj rajtoj kaj edukado 
inkluzivapor diversaj kulturaj fonoj, mondkonceptoj kaj lemostiloj. 




jHKULTURO 

Konkludo 

La aktuala homara evoluo kun proklamitaj garantioj pri homaj rajtoj kaj 
protektado de kultura kaj lingva diverseco, rekonfirmas aktualecon kaj 
vitalecon de la originaj idealoj de esperantismo. Sed kiel la la homaro 
ankoraŭ ne trovis la ĝustan kaj justan vojon al la idealo de unueco en 
diverseco, same tiel la E-o ne sukcesas plene rekonigi kaj efektivigi sian 
rolon en edukado al diveresco kaj en konstruado de justa komunika kaj 
lingva ordo. 

Malfermiĝo de E-institucioj, organizado de esperantistaj kongresoj kaj 
konferencoj kun partopreno de ne-esperantistaj fakuloj kaj interesatoj, 
publikaj aranĝoj, kiaj estas lingvaj kaj kulturaj festivaloj, partopreno en 
sciencaj kaj fakaj konferencoj kun traktaĵoj pri interlingvistikaj kaj 
esperantologiaj temoj, esperantistaj esplor- kaj eduk-projektoj subtenataj de 
ne-esperantistaj institucioj, utiligado de E-o en ĉiuj sferoj de homa agado 
kaj celtrafa informado tra amaskomunikiloj kaj informretoj estas irendaj 
vojoj al rekonigo de E-o kaj ĝia rolo en la homara evoluo. La pozitivaj 
spertoj akiritaj sur tiuj vojoj estas ankoraŭ modestaj, tamen kuraĝigaj kaj 
direktomontraj. 

Bibliografio: 

[1] Petroviĉ, R. (2005) Kultura kaj lingva diverseco en edukado - bazaj 
konceptoj, IPR 2005/3, p. 14-20 

[2] Crystal, D. (2004) Creating a World of Languages 
http://www.linguapax.org/congres04/pdf/crystal.pdf 

[3] Lindstedt, J. (2000) La Manifesto de Raŭmo: historia enkonduko - kaj 
elkonduko. http://www.helsinki.fi/~jslindst/raumo-jl.html 

[4] Deklaracio pri la Esenco de Esperantismo, Bulonjo-ĉe-Maro,1905, legebla ĉe 
http://boulogne2005.online.fr/eo/historio/esperantismo.htm 

[5] Manifesto de Prago, 1996, legebla ĉe 
http://www.geocities.com/kyrmse/Praga_Manifesto.htm 

[6] Mark Fettes kaj Suzanne Bolduc (Red.): A1 lingva demokratio, Aktoj de la 
Nitobe-Simpozio de Internaciaj Organizaĵoj, Prago, 20-23 julio 1996, 
Universala E-Asocio, Rotterdam 1998 

[7] Jonathan Pool kaj Mark Fettes, 1998, La interlingvisma defio - Invito al 
esplorado, http://esperantic.org/esf/ismo.htm 

[8] Mark Fettes, 1998, Can Language Policy and Planning Become Interlingual?, 
http://esperantic.org/esf/ism2.htm 

Radojica Petroviĉ, 

Kovacs Marta: 

Esperanto en la abiturienta sistemo de Hungario 


Ekde la lemojaro 2004/2005 ekvalidis en hungaraj 
mezlemejoj nova abiturienta sistemo. Estas ĝojige, 
ke E-o daŭre restas abiturienta studobjekto. 


4 


La abiturienta sistemo 

La ĉefa novaĵo de la sistemo estas la enkonduko de 
dunivelaj ekzamenoj: pri ĉiuj ekzamenaj stud- 
objektoj estas proponita ekzameno je meza nivelo 
por atesti la finon de mezlemejaj studoj kaj tion je 
altigita nivelo, kiu principe servus ankaŭ kiel 
enirekzameno por superaj studoj. La meznivelaj ekzamenoj daŭre okazas 
en la lemejoj, la altigitaj antaŭ sendependaj, aparte rajtigitaj trikapaj 
komisionoj. Alia novaĵo estas, ke oni rajtas ekzameniĝi en iu ajn sesio dum 
la mezlemejaj studoj kaj eĉ poste; la ekzamenoj konceme la opajn 
studobjektojn ne nepre okazas samtempe. (Ekzemple iu povas trapasi 
mezan ekzamenon pri geografio estante 16-jara, pri germana lingvo 
atinginte siajn 17 jarojn, pri tri aliaj studobjektoj fine de la mezlemejaj 
studoj, t.e. 18-jaraĝe, kaj kiel 20-jarulo povas refari la geografian 
ekzamenon je altigita nivelo.) 

Oni rajtas trapasi ekzamenon pri ajna studobjekto, kiu oficiale estas 
instmata en iu hungara mezlemejo. Estas 4 devigaj studobjektoj: hungara 
lingvo kaj literaturo/gepatra lingvo, matematiko, historio, ffemda lingvo; 
kaj unu libere elektebla. Kompreneble ankaŭ la libere elektebla studobjekto 
povas esti iu dua fremda lingvo. 

La ekzamena materialo estas ellaborita per centra instanco. Ankaŭ la 
korektado kaj prijuĝo okazas laŭ centre difmitaj kriterioj. 


Abiturienta ekzameno pri fremdaj lingvoj 

Inter la fremdaj lingvoj troviĝas la latina kaj dudeko da vivaj lingvoj. En tiu 
grupo estas proponita ankaŭ E-o (krom la angla, germana, franca, hispana, 
msa, itala, pola, japana, bulgara, pola, cigana, araba, novgreka, hebrea, 
slovena, portugala, nederlanda, finna). La supre menciita regulo validas 
ankaŭ kaze de lingvoj: ĉiu lingvo instmata oficiale en iu hungara 
mezlemejo povas esti abiturienta studobjekto. La kondiĉo de oficiala 

instruado estas, ke la studobjekto enhavu la pedagogian programon de la 
koncema lemejo. Enprogramigeblas studobjekto, kiu havas aprobitan 
studprogramon (E-o havas ĝin kiel viva fremda lingvo) kaj por ties 
instmado la lemejo dungas rajtigitan instruiston. 

Por trapasi ffemdlingvan abiturientan ekzamenon rajtas anonci sin la 
lemantoj sendepende de tio, kie kaj kiel ili alproprigis al si la lingvo-konon. 
Nura antaŭkondiĉo estas, ke la ekzamenoto devas havi jarfmajn notojn laŭ 
la studprogramo de la koncemata fremda lingvo. Se ĝi ne estas instruata en 
la lemejo de la kandidato, li aŭ ŝi devas enskribiĝi kiel gastlemanto al iu 
lemejo, kie oni instruas tiun fremdan lingvon, kaj akiri tie dum ekzameno 
la bezonatajn jarfmajn notojn. 

La enhavo de la fremdlingva abiturienta ekzameno same estas unueca. La 
ekzamenoj estas unulingvaj (cellingvaj) kaj kompetentbazaj. Laŭ la skalo 
de referenckadro de Eŭropa Konsilantaro la meza estas je la niveloj A2 kaj 
Bl, la altigita je B2. Ili havas skriban kaj buŝan partojn. La skriba 
ekzameno okazas laŭlingve en la sama tago tutlande, la buŝajn trapasas la 
lemanto samtage pri pluraj studobjektoj, se li/ŝi kandidatiĝis je pluraj 
objektoj en la sama sesio. Skribe estas ekzamenataj la legokompreno, 
aŭdokompreno, gramatika korekteco kaj libera sinesprimo. Vortaron oni 
rajtas uzi nur en la parto libera sinesprimo. 

La 4 partoj de la skriba ekzameno kaj la buŝaj eroj kune (konversacio, 
situacia ludo/debato kaj memstara temoprezento) havas la saman 
proporcion (20 %) en la prijuĝo de la altigita nivelo, proksimume la saman 
en la meza. 

Kroma specialaĵo de la fremdlingvaj abiturientaj ekzamenoj estas tio, ke 
oni povas havigi per ili apartajn atestilojn pri lingvokono, kiujn ĝis nun oni 
povis akiri en elektitaj ekzamencentroj. En la altigita nivelo la 40-60 
procenta abiturienta rezulto egalvaloras bazan, 60-100 procenta egalvaloras 
mezan ŝtatan lingvoekzamenon. Tia ekzameno povas esti antaŭkondiĉo de 
diplomiĝo, aŭ kelkloke ĝi povas esti premiita per kromsalajro. 2 

Specimenaj taskoj el la E-lingva abiturienta ekzameno 

Por havi ideon pri la postuloj kaj formoj de la ekzameno, vi trovos ĉi-sube 
po unu taskon el la ekzamenparto lega kompreno de ambaŭ niveloj. (Estas 
entute po 3 taskoj!) 


2 En 2004a trapasis tian ŝtatan ekzamenon pri E-o je la meza nivelo 2623 personoj. 

MEZA NIVELO - LEGA KOMPRENO 

Kion ili diris? Trovu la parton, kiu mankas el lafrazo kaj skribu en la tabelon la 
literon de la parto. 

(0) estas ekzemplo por vi! 

Mensogulo 

Estis iam reĝo. Foje la reĝo proklamis en sia lando: „Kiu mensogos tiel, ke mi diru: 
tio estas mensogo,_0_ 

Venis iu paŝtisto kaj diris: „Longan vivon al la reĝo! Mia patro havis bastonegon, 
kiun li etendis kaj_1_.” 

„Tio povas okazi - respondis la reĝo. - Ankaŭ mia avo havis ĉibukon, kies unu 
finon li metis en la buŝon kaj_2_.” 

La mensogulo foriris gratante al si la kapon. Venis iu tajloro, kiu diris: 

„Senkulpigu min, reĝo, mi devis pli frue veni, sed malfruiĝis. Hieraŭ multe pluvis, 
fulmoj eksplodis, la ĉielo disŝiriĝis kaj_3_ 

„Vi bone faris - diris la reĝo - , sed vi malbone flikis. Hodiaŭ matene 
_4_.” 

Ankaŭ la tajloro foriris. Eniris malriĉa vilaĝano kun mezurpoto sub la brako. „Kion 
vi volas povrulo?” - demandis la reĝo. 

„Vi ŝuldas al mi unu mezuron da oro, kaj_5_ 

„Unu mezuron da oro? - ekmiris la reĝo. - Vi mensogas,_6_.” 

„Se mi mensogas,_7_.” 

„Ne, ne_8_! - ŝanĝis sian vorton la reĝo. 

„Nu, se mi pravas,_9_.” (el Juna amiko 91/4) 

A. denove iom da pluvo falis 

B. donu al mi la duonon de via regno 

C. mi iris por fliki ĝin 

D. donu al mi la mezuron da oro 

E. la alian etendis kaj ekbruligis de la suno 

F. mi oron ne ŝuldas al vi 

al tiu mi donos la duonon de mia regno 

H. mi venis por preni ĝin 

I. miksis per ĝi stelojn en la ĉielo 

J. vi pravas 3 


0 

1 . 

2. 

3. 

4. 

5. 

6. 

7. 

8. 

9. 

G 











3 La solvo de la meznivela tasko: 1-1, 2-E, 3-C, 4-A, 5-H, 6-F, 7-B, 8-J, 9-D 

ALTIGITA NIVELO - LEGA KOMPRENO 
Respondu mallonge al la demandoj! 

(0) estas ekzemplo por vi. 

Batu la bananon, Billv! 

Jen belega propono por ĉiuj ŝatantoj de komputilaj ludoj. Billy posedas la ĉarmon 
de malnova klasika arkad-ludo kaj ĝi ravas per siaj magiaj mondoj kiuj altiras kaj 
infanojn kaj plenkreskulojn. Nia heroo endormiĝas kaj forveturas al revo-lando, kie 
li devas alfronti, kaj trompi strangajn monstrojn, kiuj provas bari la vojojn de 
fantazio. 

La ludo konsistas el kvin diversaj mondoj, en kiuj oni devas trairi pli ol cent 
nivelojn. Estas belege desegnitaj la ĝangalo, la konstruejo, la koral-insulo, kaj vi 
malkovru mem kio ankoraŭ. Ciuj rolantoj aperas tridimensie kaj produktas 
diversajn sonojn, dum la ludo estas akompanata de KD-muziko. Oni renkontas 
figurojn, kiel bananojn, ananasojn, martelojn, lampojn, marstelojn kaj multajn 
aliajn. La tasko de Billy estas fari truojn per hakilo, borilo aŭ aliaj disponeblaj iloj 
kaj faligi la monstrojn, kiam ili eniras en la kaptilon. A1 Billy helpas diversaj iloj, 
kiujn li povas trovi dum la ludo: tenispilkoj, kurŝuo, aŭ plia vivo. La ludo havas ne- 
perfortan, infanamikan ideon, ĝi estas konvena por ĉiuj pli aĝaj ol kvin jaroj, vi 
tamen ne glitu sur la eldiraĵo "kvin jaroj", ĉar la ludo havas du gradojn de facileco, 
kaj eĉ spertaj ludantoj bezonas kelkajn horojn por trairi ĉiujn nivelojn. La plezuro 
tamen estas granda pro la ekrana fajneco (800*600), bela muziko, komentoj pri la 
lerteco de Billy en E-o. La teksto estas montrebla en longega listo de lingvoj krom 
E-o, se vi ankoraŭ ne bone parolas la internacian, verŝajne vi povas trovi vian 
propran nacian lingvon eĉ se ĝi estas la feroa, galega aŭ bosnia. Por la 
ludfanatikuloj estas antaŭvidita ebleco por navigilo. (el Kontakto 2001/6) 

0. Billy estas la heroo de komputila ludo . 

9. Gin povas ludi infanoj_. 

10. Ankaŭ_povas ĝin ĝui. 

11. La ludo havas_nivelojn, 

12. kaj_de facileco. 

13. La ludo povas daŭri_. 

14. Billy renkontas monstrojn en_. kaj 

15. li devas_ilin el kaptiloj. 

16. Estas kvin diversaj mondoj, ekzemple_. 

17. La ludon akompanas muziko kaj_. 

18. La paroloj estas en_. 4 


4 La solvo de la specimena tasko de la altigita nivelo: 9. pli aĝaj ol kvin jaroj 
plenkreskulo(j) 10. plenkreskuloj 11. pli ol cent 12. du gradojn 13. kelkajn horojn 
14. revo-lando (magia- ks.) 15. faligi 16. la ĝangalo, la konstruejo, la koral-insulo 
17. diversaj sonoj 18. E-o kaj en multaj naciaj lingvoj 

Pliaj specimenaj ekzameneroj legeblas ĉe <www.ilei.info/hungaiio > 

Pritakso de la sistemo 

E1 la vidpunkto de la mezlemejaj instruistoj la ŝanĝoj estas parte bone 
akceptitaj. La prestiĝo de la abiturienta ekzameno altiĝos, se oni vere ne 
postulos kroman ekzamenon antaŭ ol povi komenci supergradajn studojn. 
Same bonefikos, ke la pritakso de la fremdlingvaj konoj reiros en la 
lemejojn. Aliparte, konceme la laŭnivelajn postulojn, oni havas pli da 
duboj. La meza nivelo estas multe pli malalta ol ĝi estis ĝis nun, kiam ni 
havis nur unu nivelon. Male la altigita estas nur iom malpli alta ol la 
stelplena ĉielo, do estas riske elekti ĝin. La lingvaj ekzamenoj estas esence 
alitipaj ol ili estis ĝis nun (antaŭe estis kvar egalgravaj eroj: du tradukoj al 
la hungara, gramatika testo kaj konversacio), do necesas ankaŭ alitipa 
metodika aliro en la instruado. Simila situacio ekestis ankaŭ ĉe aliaj 
studobjektoj (historio, hungara literaturo ktp). 

La tuta sistemo iĝis tre komplika pro la multobliĝo de sesioj, de la tipoj de 
ekzamenoj, pro la plilarĝigo de la aĝo de kandidatoj; en la administrado de 
la rezultoj kaj atestiloj. La ampleksigo de la skribaj eroj povos kaŭzi 
problemojn en la liverado kaj sekura traktado de la taskofolioj. 

Resume kaj pro metodikaj kaj pro ekonomiaj kialoj povos okazi ŝanĝoj... 

Alvoko de la verkinto 

Estas do ĝojige, ke E-o daŭre restas abiturienta studobjekto en Hungario. 
Ties antaŭkondiĉo tamen estis, ke ĝi iĝis tio jam antaŭ pluraj jardekoj, ke ĝi 
estis instruata en mezlemejoj, ke ekzistas diplomitaj pedagogoj, kiuj rajtas 
ĝin instmi. Aliflanka grava faktoro estas, ke la lingvoinstrua politiko de la 
lando estas tolerema kaj favora al la tiel nomataj malgrandaj aŭ malofte 
instmataj lingvoj. Verŝajne E-o havus pli grandan ŝancon plu vivi en la 
sistemo, se la hungaraj ebloj ne estus unikaj. Mi havas du petojn: 

1. Mi ŝatus havi informojn pri tiuj landoj, kie la abiturienta sistemo 
ebligas/us ekzameniĝon pri E-o. 

2. Rilate al la situacio en Eŭropo, ni scias, ke instruado daŭre restos 
regata ŝtatnivele. Tamen estas instancoj, kiuj vortumas rekomendojn. Kiel 
fLEf kaj ties anoj povus kunlabori kaj kontribui cele al influo je tiuj 
instancoj aŭ rekte je naciaj edukministerioj? Se vi havas ideon pri tio, ne 
hezitu skribi ĝin al mia adreso, por ke kunagado estu ekorganizota! 

La strukturo de la Esperantlingva abiturienta ekzameno 


MEZA NIVELO 


Ekzamenero 

Daŭro 

(minutoj) 

Proporcio 

(%) 

Poentoj 


lega kompreno 

60 

22 

33 

C3 

£ 

gramatika 

korekteco 

30 

12 

18 

Ĵ2 

C/3 

15 minuta paŭzo 


aŭskulta kompreno 

30 

22 

33 


libera sinesprimo 

60 

22 

33 

parola 

o konversacio 
o situacio 

o memstara 
temoprezento 

15 

22 

33 

Skriba kaj parola kune 

— 

100 

150 


ALTIGITA NIVELO 

Ekzamenero 

Daŭro 

(minutoj) 

Proporcio 

(%) 

Poentoj 

skriba 

lega kompreno 

70 

20 

30 

gramatika 

korekteco 

50 

20 

30 

15 minuta paŭzo 

aŭskulta 

kompreno 

30 

20 

30 

libera sinesprimo 

90 

20 

30 

parola 

o konversacio 
o debato 
o memstara 
temoprezento 

20 

20 

30 

Skriba kaj parola kune 

— 

100 

150 


Marta Kovacs 
<kovacsm@berzsenyi.tvnet.hu> 

Ni konferencis en Kaunas... 


El la taglibro departoprenanto ... 

30.07.2005 (sabato) 

Vespere okazis la interkona kunveno. Alvenis al Kaunas 64 personoj el ĉiuj 
kontinentoj: Eŭropo, Azio (Japanio, Nepalo), Aŭstralio, Afriko (Togo- 
lando), Nord-Ameriko (Usono) kaj Mez-Ameriko (Kubo). 

31.07.2005 (dimanĉo) 

Okazis la malfermo, fare de Aida ClZIKAITE. La ĉeestantojn salutis Dainora 
GRUNDEY, la vic-dekanino de la universitato (en kies konstruaĵo okazis la 
konferenco). 

Stefan MACGlLL, la vic-prezidanto de ILEI, diris, ke „Litovio gravas por 
Esperanto; Zamenhof vivis dum kelka tempo en Litovio kaj aŭdis la litovan 
lingvon; lia edzino venis el la kvartalo de la urbo kie ni nun troviĝas“. 

Poste ekparolis s-ino Jadvyga KRŬMINIENE, estrino de la sekcio Germana 
Lilologio de Vilnius Universitato Kaunas Humanisma Lakultato, dirante, ke 
ni estas ŝatantoj kaj protektantoj de lingvoj. 

Dum la dimanĉa mateno okazis ankaŭ E-lingva meso en la apuda preĝejo 
de Vytautas la Granda. 

La dimanĉo estis la tago de la Ling\’a Festivalo. La celo estis prezenti al ni 
ĉiuj kaj al la ekstera publiko la diversecon de lingvoj kaj la gravecon de la 
intemacia lingvo E-o. Por la Lestivalo oni disponigis posttagmeze en urba 
parko kvin grandajn „sunombrelojn“. Ĉe ĉiu ombrelo oni pritraktis kvar 
naciajn lingvojn. Ĉiuj 20 lingvoj havis proksimume 25 minutojn. 

Post la prezentado kantis pola infankoruso el la urbo Pelplin. Vespere 
okazis kantado kaj dancado de koruso „Gimtine“ (Patrujo). 

01.08.2005 (lundo) 

Mihael TRIFOI el Rumanio prelegis pri sia lemejo en Bixad. Li 
partoprenis/as en pluraj projektoj, inter aliaj en Fundapax ; pro tio E-o estas 
oficiale en la studprogramo de lia lemejo. 


5 NdlR - Pro manko de spaco ni devis mallongigi la raporton, do, kelkaj eroj kaj la 
fotoj mankas en ĝi! La tekston kelkloke kompletigis kaj korektis ankaŭ Aida 
ĈIZIKAITE, precipe, kie temis pri litovaj nomoj. 

Gerard COOL el Aŭstrio prelegis pri Alternativa lernejo en Alpa montaro. 
Temis pri lemejo en Svislando kie li iam instruis. 

Pri la projekto Comenius de Eŭropa Unio parolis Jacqueline Poux. En la 
projekto Comenius estas diversaj aliaj projektoj, sed ŝi diris, ke oni ne 
permesas uzi aŭ instmi E-on, ĉar ĝi ne estas „lingvo de Eŭropo“. 

La titolo de la prelego de David KELSO el Britio estis 15 jaroj kiel 
inspektoro pri edukado. 

Li klarigis, ke en Britio en postbazaj lemejoj oni rajtas instmi ĉiajn 
lingvojn libervole. Li diris, ke estas raraj la bonaj instruistoj, tial seminarioj 
por estontaj instruistoj estas ege gravaj por E-o. 

Carola ANTSKOG el Finnlando parolis pri Instruado de Esperanto per si 
mem. Ŝi diris, ke la lemejoj en Eŭropa Unio povus peti monon de EU por 
instmi E-on en la kadro de la projekto Eŭroscola. 

Jean-Pierre BOULET prelegis pri la Rilatoj kun UNESKO. Li diris, ke 15 
milionoj da homoj lemis E-on. Li klarigis la gravecon de la Manifesto 2000 
kaj petis la ĉeestantojn subskribi ĝin. [La tekston oni povas peti de li, lian 
adreson vidu surp. 39. - NdlR] 

Posttagmeze ni povis partopreni ekskurson tra la urbo Kaunas kun gvido 
de Dalia PlLECKIENE. Ni vizitis la straton, kie troviĝas la domo, en kiu la 
edzino de Zamenhof naskiĝis (nun ĝi estas la sidejo de Litova E-Asocio). 
Okazis ankaŭ akcepto ĉe la urbestro en la urbodomo kaj koncerto de 
klasika muziko. Esperantistino kaj profesia flutistino Lidija GOMOLICKAITE 
-GRUDZINSKAITE ludis en luterana preĝejo, situanta en korto de la 
universitato kie ni konferencis. 

02.08.2005 (mardo) 

Tuttaga ekskurso al la nacia parko de Aukstaitija, kiu troviĝas en la 
nordokcidenta parto de Litovio. 

Vespere okazis iom moderna koncerto. Nuntempa komponisto Gierdius 
KUPREVIĈIUS, inspirita de pentraĵoj de la ciklo „Kreo de mondo“ de M. K. 
ClURLIONIS, verkis muzikon kaj la pentraĵoj de ClURLIOINIS en komputila 
versio moviĝis laŭ la muziko. 

03.08.2005 (merkredo) 

Tago de la s impozio. Aro da prelegoj estis organizita de ILEI kaj la 
Universitato kune. La temo de la simpozio estis la sama de la konferenco, 
nome: Interkultura komunikado en edukado. 

Edukado en sendependa Litovio (fare de Eugenija VAITKEVIĈIŬTE) estis la 
nomo de la unua prelego en litova lingvo kun E-traduko. Kelkaj junaj 
kunlaborantoj de la Universitato, prelegis laŭtlegante anglajn kaj litovajn 
tekstojn. 

Nina DANILJUK el Ukrainio prelegis pri Stereotipoj: antaŭjuĝoj, konduto, 
parolo, vivmaniero. En diversaj lingvoj estas diraĵoj pri aliaj popoloj. 
Algimantas PlLIPONIS, direktoro de teknika kolegio de Vilnius, raportis pri 
sia multjara sperto pri instruado de E-o. 

Poste okazis ankaŭ akcepto ĉe vicdekanino, kie esperantistoj povis konatiĝi 
kun la universitatanoj kaj starigi personajn kontaktojn. 

Vespere ni vidis unupersonan teatraĵon Litovio de Barbora, kiun prezentis 
Birute PREKEVIĈIŬTE. Laŭ la historia dramo „Barbora Radvilaite“ de la 
fama litova dramisto Juozas GrŭŜAS, ŝi mem pretigis por si la spektaklon 
kaj prezentis ĝin ankaŭ dum UK. Gin sekvis la unua parto de la intemacia 
vespero. La konferencanoj prezentis siajn landojn laŭ manĝaĵoj, trinkaĵoj 
k.s. 

04.08.2005 (jaŭdo) 

Antaŭtagmeze okazis komitata kunsido. Posttagmeze oni ekskursis al 
subĉiela muzeo de popola vivmaniero en la loko Rumŝiŝkes. Vespere estis 
bankedo en ejo de kastelo. De tie revenintaj ni komencis la „internacian 
(adiaŭan) vesperon “. Stefan prezentis kune kun siaj du filinoj teatraĵeton 
pri nekontenta gasto en restoracio. Julian el Kubo bele kantis kantojn kun 
akompano de gitaro. Mihael TRIFOI igis la ĉeestantojn ridi per „kvazaŭa 
kanto“. 

05.08.2005 (vendredo) 

Matene estis la tago de foriro kaj ankaŭ de adiaŭo. 

Kelkaj rimarketoj pri la konferenco: 

La prelegoj havis la jenajn mankojn: La parolado kelkfoje ne estis bone 
aŭdebla kaj la prezentitaj tekstoj kaj bildoj ne ĉiam estis bone videblaj. 
Kelkaj parolantoj de la kunsidoj ne klare indikis sian nomon, tiel oni 
kelkfoje aŭskultis personon, kies nomon oni ne konis. Mankis 
montrobastoneto por klare indiki pri kiu frazo aŭ teksto oni prelegis. 

S.P. Smits 

Lange Noordweg 3, NL-4453 RC 's-Heerenhoek, spsmits@hotmail.com 

Tago de la Lerneio dum UK 


La 26-a de julio 2005, Vilnius, Litovio 

La tradician programon de ILEI en UK ĉi-jare gvidis s-inoj Jennifer 
BlSHOP kaj Mireille GROSJEAN. Enkonduke estis laŭtlegita salutmesaĝo de 
la neĉeesta ILEI-prezidanto Radojica PETROVIĈ, kiu emfazis: 

Paca kunvivado en lingva diverseco estis la inspira idealo pro kiu 
Zamenhof kreis la Internacian Lingvon. Konser\>ado de ling\’a kaj kultura 
diverseco kaj unueco en la diverseco hodiaŭ estas la idealo al kiu strebas 
la homaro. La edukado al diverseco estas homara bezono en kiu Esperanto 
daŭre retrovas siajn rolon kaj ŝancon. Prelegantoj de la Tago de la 
Lernejo lumigas diversajn aspektojn de tiuj rolo kaj ŝanco kun konkretaj 
ekzemploj el la praktiko de E-eduka agado. 

Ĉeestis plurdeko da kongresanoj, plejparte membroj de ILEI, sed ankaŭ 
aliaj interesatoj. La programo konsistis el prelegoj kaj perkomputilaj 
prezentoj en granda impona salono ekipita per sendrata retkonekto. Tamen, 
la 17 prezentantoj de la 20 eroj bedaŭrinde ne ĉiam sukcesis venki la 
tehnikon kaj devis lukti kontraŭ la aparatoj. Alia lukto estis kontraŭ la 
tempo - tro mallonga por permesi paŭzojn inter la prelegoj kaj ebligi 
demandojn kaj diskutojn. La programeroj grupiĝis ĉirkaŭ kvar ĉefaj temoj. 

1. La eduka sistcmo en la baltaj landoj 

Estas tradicio de la Tago de la Lernejo (TdL), ke la publiko konatiĝas kun 
la lemeja sistemo de la kongreslando. Ĉi-jare tiu parto de la programo estis 
dediĉita al ĉiuj tri baltaj landoj. Prof. Aloyzas GUDAVIĈIUS prezentis la 
edukan sistemon de Litovio. Gi travivis grandajn ŝanĝojn post la 
sendependiĝo de la lando, kiuj ĉefe tuŝis la enhavon de sociaj kaj 
humanismaj fakoj kaj la organizan strukturon de edukado. Nun en Litovio 
ekzistas du ŝtupoj de meza edukado: la deviga dekjara lemejo kaj dekdujara 
mezlemejo. Diplomon de supera neuniversitata kleriĝo oni povas ricevi 
post abiturientiĝo de tiel nomataj kolegioj. Universitatajn diplomojn de 
bakalaŭro (post kvarjara studado) kaj magistro (post sesjara studado) oni 
enmanigas en dek kvin ŝtataj kaj kvar privataj universitatoj. 

Ankaŭ en la edukaj sistemoj de Latvio kaj Estonio multo ŝanĝiĝis post la 
disfalo de la soveta reĝimo. La prelego de s-ro Aldis BUŜS celis kompari 
plusojn kaj minusojn de la reformoj en Latvio el ambaŭ vidpunktoj — de la 

instruistoj kaj de la lemantoj. En Estonio, laŭ s-ro Madis LlNNAMAGI, la 
sistemo estas daŭre reformata. La universitata edukado estas ekde 2003 
ordigata laŭ la Bolonja Deklaro (1999). La ĝenerala edukado elementa (1-9 
klasoj) kaj mezgrada 10-12 klasoj) ricevos en 2007 novajn ŝtatajn 
studprogramojn, tio vere estos reformo je kvalito. Kiel soveta heredaĵo 
ekzistas ankoraŭ ŝtataj lemejoj por enmigrintaj ruslingvanoj (28% da 
loĝantoj naskiĝis alilande). 

La instmado de E-o en la kongreslando Litovio estis temo de la prelego de 
s-ino ( mag.) Vera VALENTAITE. Mankas oficiala statistiko, kiu ebligus 
objektivan pritakson, sed E-o estas instruata en Litovio kaj E-instruistoj 
sufiĉe serioze preparataj en ĉiuj tri niveloj de Cseh-metodaj seminarioj. 

2. Instrucentroj 

Estis prezentitaj ok E-edukejoj en Eŭropo kaj Azio. S-ino Aida ClZIKAITE 
prelegis pri E-domo en Litovio, troviĝanta en apudrivera malgranda strateto 
en malnova urboparto en Kaunas. Gi iam apartenis al sapfabrikisto 
Aleksandr ZlLBERNIK, bopatro de Ludoviko Zamenhof, kiu konsentis, ke lia 
filino Klara investu duonon de sia doto por eldoni La Unuan Libron en la 
jaro 1887. Nuntempe la strateto portas la nomon Zamenhofo kaj en la domo 
n-ro 5, kiun oni vere povas nomi E-domo, troviĝas la sidejo de Litova E- 
Asocio. 

La Japanan E-Domon, kiu situas en tre bela montara regiono 150 km for de 
Tokio, prezentis s-ro Yasuo HORI. Gi funkcias kiel biblioteko kaj lemejo de 
E-o ekde 1994. Dek-kelkaj komitatanoj deĵoras ĉiujn sabaton kaj dimanĉon 
kaj dum la somera libertempo por akcepti multajn vizitantojn. 

Per la prelego de s-ro LEE Jung-kee oni povis konatiĝi kun la ampleksa 
agado de la Seula E-Kulturcentro, interalie kun la E-kursoj en universitatoj 
en Koreio kaj kun la civitana kurso de Seula E-Kulturcentro. 

La du funkciigintoj de la novfondita Interkultura Centro Herzberg (ICH), 
Germanio, s-ino Zsofia KŬRODY kaj s-ro Petro ZlLVAR, prezentis la novajn 
kunlaborplanojn inter GEA kaj ILEl helpe de ICH kaj informis pri agado 
de tiu klerigejo de GEA: tutjara laborplano kun lingvaj kursoj je ĉiu nivelo, 
klerigado/trejnado de instmantoj kaj instruistoj, fakseminarioj, agado naci- 
kaj intemaciskale. La publiko povis konatiĝi kun la nova iniciato de GEA 
kaj ILEl: Tutlandaj Pedagogiaj Tagoj en Germanio 1-3 oktobro 2005 en 
Herzberg (ICH). 

Pri la Irana E-Centro prelegis s-ro Reza TORABI. Ekde 1996 senĉese oni 
okazigas E-kursojn en la centro, kiujn prizorgas ILEI-sekcio Irana kaj ties 

membroj. La ĉefa lemomaterialo estas Tendaraj Tagoj kaj Mazi-Kurso. Oni 
okazigas ankaŭ korespondan kurson surbaze de la Junul-kurso de antaŭ 10 
jaroj. 80 % el la nova generacio de E-o en Irano estas edukita de Irana E- 
Centro. 

S-ro Ed BORSBOOM prelegis pri la Intemacia E-lnstituto, por kiu la jaro 
2005 estas jubilea. La ekesto de la Instituto en 1930 kaj ĝia propra kontoro 
en Riouwstraat, Hago, estas streĉa peco en la historio de la E-movado. Oni 
povis aŭdi ankaŭ pri la plej granda pedagogo, kreinto de instrumetodo por 
E-o kaj edukinto de miloj da novaj esperantistoj: Andreo Cseh. 

Per la prelego de s-ino Puff Ostling la publiko ekkonis la etan historion de 
la E-Domo en Lesjofors, Svedio, kaj informiĝis pri la kursoj kaj la junular- 
gastejo. 

Kvinpetalo, prezentita de s-ro Brian MOON, situas en vilaĝo je kvardeko da 
kilometroj de Poitiers, Francio. Gi disponas pri ĉirkaŭ 25 litoj kaj proponas 
trankvilan kamparan kadron por lemi kaj praktiki E-on. En la programo 
2005 estas kursoj dum 12 semajnoj, ĉefe dum la periodoj de ffancaj lemejaj 
ferioj, kun ebloj eklemi la lingvon kaj ankaŭ studi ĝin je alta nivelo aŭ 
okupiĝi pri aliaj temoj pere de E-o. Kvinpetalo havas ankaŭ gravan 
bibliotekon, kun la postlasaĵoj de Roger Bernard kaj Gaston Waringhien. 

3. Nuntempo kaj estonto de E-instruado en la mondo 

Estis prezentitaj kelkaj novaj, relanĉitaj kaj jam sukcese funkciantaj 
projektoj kaj planoj tra kiuj la novaj tehnikaj rimedoj, ĉefe la interreto, 
kontribuis pozitive kaj signife al la disvastigo kaj instmado de E-o. La 
porinstruista rethejmo www.edukado.net redaktata de s-ino Katalin KOVATS 
ekde julio 2005 havas novan profilon. Aldoniĝis pluraj sekcioj kun pliaj 
servoj (ekz. LEGEJO kun pedagogiaj artikoloj kaj dokumentoj, METIEJO - 
spertinterŝanĝejo por la instruista laboro ktp). La plej praktikan helpon 
daŭre donas la tiel nomata LERNILOTEKO, kies pli ol 300 ekzercojn oni 
elŝutis jam 33mil fojojn. Pluraj novaj administraj reguloj permesos pli 
personaligi informojn pri la membroj kaj krei veran retan renkontiĝejon kaj 
kunlaborejon. La reta komunumo de edukado.net jam havas 650 membrojn 
el 70 landoj. [Redaktofme 756 el 78 landoj - NdlRj 

S-ro Stanislavo MANDRAK prezentis la aktualan funkciadon kaj evolu- 
planojn de lernu! kaj NESTO. La retpaĝaro www.lernu.net estas multlingva 
interaktiva platformo por lernado de E-o kaj informiĝo pri ĝi. Momente ĝi 
i.a. enhavas 12 diversspecajn kursojn, amuzan lingvoprezenton, ludojn, 
ekzercojn, literaturon, gazetojn, muzikon, filmetojn en E-o, diversajn 

vortarojn, sondosierojn, regulajn virtualajn lecionojn en virtuala klas- 
ĉambro kaj tujmesaĝilon. Gi funkcias en 25 lingvoj kaj estas tradukata al 
pluraj aliaj. Pli ol 15.000 personoj registriĝis ĉe la paĝaro ekde fmo de 
2002 kaj ofte estas pli ol 50 samtempaj uzantoj. 

La interreta projekto NESTO havas multnacian kunlaborantojn por mal- 
ĉeesta instruado de E-o laŭ pariga sistemo lemanto-instruisto. Sekvante la 
konceptojn de Manifesto de Prago kaj de la UN/Uneska agado Kulturo de 
Paco kaj Senperforto en kiu ankaŭ UEA kaj ILEl partoprenas per siaj 
projektoj, NESTO celas plibonigi la esperantistan aktivecon tra la diversaj 
mondregionoj, ĉefe kie esperantistoj malmultas kaj kie ne ekzistas fizike 
instruistoj. Radio NESTO estas ĉiam kaj ĉie disponebla tra la interreto kiel 
sona parto de la instrumetodo. 

S-ino Mireille GROSJEAN parolis pri novaj planoj en La Chaux-de-Fonds. 
La Svisa ILEl-Sekcio kunlabore kun ILEl kaj UEA anoncis la okazigon de 
tutmonda konferenco pri instruado de E-o. Claude Gacond kaj Mireille 
Grosjean invitas la kolegojn al la konferenco kunlabore kun ŝtataj instancoj, 
inter aliaj kun la Instrudepartemento de la Kantono Neuchatel, la Haute 
Ecole Pedagogique BEJUNE, 1'lnstitut Romand de Documentation 
Pedagogique, la Conference Intercantonale de 1'Instruction Publique CIIP. 
La Interlingvistikaj Studoj en la Universitato Adam Mickiewicz, Poznan, 
okazas daŭre ekde la studjaro 1998/99 kiel 3-jara ekstera postdiploma 
studado pri interlingvistiko sub la gvido de s-ino Iiona KoUTNY kaj 
intemacia instruista stabo. Studentoj el 9 landoj finis kaj estas fmantaj siajn 
studojn ĉi-jare. La studoj konsistas el enkonduko al ĝenerala kaj aplikata 
lingvistiko, el intemacia kaj interkultura komunikado, traktas planlingvojn 
kaj detale okupiĝas pri gramatiko, literaturo, kulturo kaj historio de E-o. En 
la tria jaro eblas specialiĝi i.a. pri metodiko. La unusemajnajn intensajn 
sesiojn (unufoje dum la semestro) sekvas hejma laboro kaj reta konsultiĝo 
kun la prelegantoj. 

S-ino Katalin KOVATS prezentis la plej novan eldonaĵon de E@I kaj ILEI 
titolitan Manlibro pri Instruado de E-o, kiun kunverkis intemacia teamo de 
13 aŭtoroj kadre de la projekto Flugiloj de Malfacila Vento. La celo de la 
projekto estis provizi al - precipe junaj - instruantoj de E-o metodikan 
trejnadon kaj praktikan subtenon. Kelkaj seminarioj okazis kadre de IJK, 
ILEI-konferenco kaj kiel apartaj aranĝoj gvidataj de pluraj spertaj E- 
instruistoj kaj metodikistoj. La kreado de la Manlibro disvolviĝis tra la reto 
en 2004, pere de ‘vikia redaktado’. La kunmetitaj artikoloj bezonis stilan, 
enhavan kaj formalan unuecigon, reordigon kaj kompletigon. La unuan 

PDF-version redaktis kaj provis dum sia seminario Stefan MacGill en la 
somero 2004. La paperan eldonon redaktis Katalin KovAts. Per la prelego 
en TdL ŝi klarigis la principojn, ebligis enrigardon malantaŭ la redaktorajn 
kulisojn, sed ĉefe konigis la verkon kaj komprenigis ties strukturon kaj 
uzeblojn. Dum la aranĝo eblis aĉeti la libron rabatpreze. 

4. Ekzamenoj 

La ĉeestantoj ricevis superrigardon de ŝtata lingvoekzamena sistemo de 
Hungario kaj ekkonis novajn iniciatojn de ILEI rilate la eŭropnivelan 
harmoniigon de lingvaj normoj kaj akceptigon de E-o. S-ro Ivan BUJDOSO 
prelegis pri la rezultoj kaj problemoj de la plej granda hungara ŝtata 
lingvoekzamenejo, en kiu E-o okupas la trian lokon laŭ la nombro de 
sukcesintoj. 

S-ino Katalin KOVATS prezentis la gravan dokumenton nomatan Eŭropa 
Lingva Dokumentujo kaj klarigis ĝian enhavon kaj avantaĝojn. Si skizis 
perspektivojn por krei modelon de Eŭropa Lingva Dokumentujo por 
Esperanto kaj akceptigi ĝin en la Konsilio de Eŭropo. La gravaj 
dokumentoj kiujn la preleginto tradukis en E-on estis disdonitaj kaj 
konsulteblas en la hejmpaĝo: www.edukado.net. ILEI kuraĝigos similajn 
klopodojn en aliaj mondopartoj - harmoniigi lemadon, instruadon kaj 
ekzamenadon de E-o laŭ oficialaj kriterioj kaj normoj por ffemdlingva 
lemado, instruado kaj 
taksado validaj en 
koncema lando aŭ 
regiono. Pri la sama 
temo pliajn informojn 
donas la artikolo de 
R. Petroviĉ Ling\’a 
kompetento kaj ĝia 
taksado, IPR 2005/3, 
p. 3-7. 



Hungarajpedagogoj dum UK 2005 (de maldekstre): Kor6dy Zsofia, Bujdoso 
Ivan, H. HORVATH Judit, S. ZENGO Eniko, KOVATS Katalin kaj Koutny 11ona 

Belgio 


E1 la landoi kaj sekcio 


Metodika seminario kun Katalin Kovats (28-30.11.2005) 

La programo komenciĝis jam 
vendredvespere en la Antver- 
pena E-klubo La Verda Stelo 
per la prelego pri Andreo 
Cseh okaze de lia 110-jara 
naskiĝdatreveno. La vesperon 
partoprenis kaj la seminari- 
anoj kaj klubanoj, entute ĉ. 30 
esperantistoj. 

Katalin prezentante la faman 
E-pedagogon rakontis pri 
multaj nekonataj, foje kortuŝaj 
faktoj el la privata sfero de la vivo de Cseh. La ĉeestantoj povis vidi ankaŭ 
malgrandan ekspozicion kun multnombraj fotoj kaj eksposedaĵoj de Andreo 
Cseh, ekz. lian junaĝan memorlibron, aliajn personajn objektojn, familiajn 
fotojn kaj dokumentojn. La interesuloj povis aĉeti ankaŭ la surmerkate 
elĉerpiĝintan libron Memorlibro omaĝe al Andreo Cseh, verkitan de la 
prelegintino antaŭ 10 jaroj. La tutan sabaton de la lOa ĝis la 19a horo kaj 
dimanĉon inter la 13a kaj 19a horoj la 12 partoprenantoj povis kleriĝi kaj 
spertiĝi pri diversaj temoj el kiuj ni listigas sube kelkajn. 

Danke al la surloka retkonekto oni povis havi informojn kaj instruojn pri la 
nova versio de www.edukado.net. Tiu trejnado estis utila malgraŭ tio, ke pli 
ol la duono de la ĉeestantoj jam estis membroj de la retejo. Kadre de la 
seminaria programo oni lemis pri instmmetodoj (historia trarigardo) kaj 
precipe pri specifaj E-metodoj. Por ke la instmantoj povu kompreni la 
instrumetodojn, Katalin ne nur teorie transdonis konojn, sed gvidis ankaŭ 
plurajn aktivaĵojn, donante eblojn al la partoprenantoj mem sperti la efikon 
de paroligaj ekzercoj, gramatikaj prezentaĵoj (inter aliaj pri amuza kaj efika 
instruado de refleksivo). Sukceson havis ekzemple ŝia porinstruista rolludo 
de serĉado kaj vendado de instruhelpiloj. La kolegoj povis admiri ŝian riĉan 
‘instruistan kofron” (kopienda kaj imitenda instruhelpilaro en kvanto de 
pluraj kofroj kaj kestoj) kies kreado bezonis certe plurjaran laboron. Gravan 
rolon ricevis ankaŭ la Eŭropa Ling\’a Dohumentujo kaj ties utilo, diversaj 

instruhelpiloj kaj taksosistemoj, testoj (ankaŭ amuzaj). La publiko ŝatis 
ankaŭ la prezentitajn erojn de la instrufilmo Pasporto al la tuta mondo. 

La tutan seminarion trateksis la prezento kaj aludoj al la ĵus eldonita 
Manlibro pri instruado de E-o, redaktita de Katalin. La partoprenantoj 
povis aĉeti kaj tiun helpilon kaj plurajn aliajn en la libroservo de la Flandra 
E-Ligo, kiu situas en la sama konstruaĵo. 

Krom la entute 17-hora lemado kaj trejniĝo la seminarianoj - pluraj 
venintaj el diversaj partoj de Belgio - dimanĉmatene povis fari 2-horan 
kulturan serĉpromenon tra la urbo Antverpeno. 

Post la fmo de la bonetosa programo, kiun agrabligis ankaŭ per bongustaj 
manĝaĵoj kaj bona zorgado la organizantino, ĉiu partoprenanto persone 
dankis al Katalin pro la tre lemiga semajnfino kaj ni ĉiuj konstatis, ke la 
daŭriga seminario devas esti organizota. 

Iwona Kociqba, organizanto 


Burundio 


La plej juna instrukapabla esperantisto Gilbert Niyukuri 

Revenante el Afriko, mi deziras fari unue nur 
koncizan raporton. Entute dum 5-semajna 
instrulaboro mi havis 163 seminarianojn. E1 ili la 
plej gravaj estas tiuj, kiuj faris ekzamenon pri 
instrukapablo. En ĉefurbo Bujumbura, 18 kaj en 
urbo Rumonge, 13, do ni havas en Bumndio 31 
novajn instrukapablajn Esperantistojn, kiuj povos 
porti la torĉon kaj daŭrigi la instrulaboron. 38 da 
ili estis en progresanta grupo kaj 94 estis 
komencantoj, kiujn povas instmi daŭre al la novaj 
kapabluloj. Ĉiuj el ili promesis fari tion en la 
propra urbo kaj regiono. La seminario estis 
intemacia: el Kongolando venis 12 homoj kaj el 
Tanzanio 4. Aliaj estis el Burundio. 

La plej entuziasma estis la kandidato, kiu havas 14 jarojn kaj nepre deziris 
fariĝi instmkapabla. Unue mi hezitis, sed kiam li enmiksiĝis en la instruon 
de alia kandidato kun vortoj „amiko, vi ne povas uzi akuzativon post 
prepozicio”, mi vidis, ke li eĉ konas „la fakesprimojn” de la gramatiko. 
Finfine kiam li faris la ekzamenon, li kantigis la lemantojn kun kanto pri 
numeraloj, kiun li mem elpensis kaj li kantante instruis tion. Mi diris al li: 
„Vi ne povas esti instmisto, ĉar vi estas tro juna”. Li ege triste respondis: 

„Mi deziras instrui miajn kamaradojn en mia klaso, kaj jam promesis al ili 
fari tion ekde septembro, ĉu tio ne eblos, kaj mi lernegis dum tuta somero?” 
Post tio kaj post la skriba ekzameno, kiun li faris perfekte, la trikapa 
ekzamena komisiono decidis, ke li estu la plej juna instruisto en Afriko kaj 
eble en la mondo. Tereza Kapista, <terezesp@EUnet.yu> 


Germanio 


Pedagogiaj Tagoj en Herzberg 

La Unuaj Pedagogiaj Tagoj estis komune organizitaj de Germana E- 
Asocio (GEA) kaj ILEL La aranĝo sukcesis altiri pli ol kvardek fakulojn al 
Herzberg am Harz komence de oktobro. Du partoprenintoj venis el 
eksterlando (Hungario kaj Italio), la ceteraj el preskaŭ ĉiu parto de 
Germanio. La densa programo disvolviĝis tra tri tagoj, kun dek-kvino da 
referaĵoj kun diskutado pri plej diversaj aspektoj de instruado. La 
partoprenantoj devis elekti el inter tri paralelaj ses-horaj kursoj: de Sabine 
Trenner pri Cseh-instruado, Stefan MacGill pri situacia instruado kaj 
Alfred Schubert pri informado. Krome okazis forumo, praktikaj dismontroj 
de instru-helpiloj, aŭkcio de E-libroj kaj vesperoj plenaj je kulturo kaj 
amuzo. 

Dek kandidatoj prezentis sin por la lingvo-ekzamenoj de Germana E- 
Instituto, kun ekzamenintoj Gerald Tucker, Zsdfia Korodv, kaj Peter 
Zilvar. Notinde, ke ok el la dek prezentis sin por la nove lanĉita supera 
nivelo. Paralele kun la aranĝo kunsidis la estraro de GEA, kio permesis 
altiron de kelkaj valoraj kontribuaĵoj al la faka programo. La urbestro de 
Herzberg laŭde salutis la aranĝon, rakontinte pri la urbo kaj pri ĝemelurba 
projekto kun Gora en Pollando, kiu evoluas kun E-o kiel la ponta lingvo. 
Dum la aranĝo okazis organiza sesio por plani la reaktivigon de la landa 
sekcio de ILEI en Germanio, AGEI. Klaras ke multaj instruistoj ekzistas 
kaj agas en Germanio, sed ekster la kadro de AGEI. La kunsido nomumis 
kvarpersonan laborgrupon por akiri la membroliston kaj statuton de AGEI, 
kaj surbaze de tiuj kunvoki jarkunvenon, kun novaj elektoj dum la 
Germana E-Kongreso en Braunschweig en junio 2006. La laborgrupo 
kunordigos la aktivecon de la kunvenintoj intertempe. Pluraj ĉeestintoj 
aliĝis al ILEI por ne atendi la formalan restarigon. Entute, bonetosa sed 
samtempe laboriga aranĝo, kiun oni volas organizi ĉiujare ekde nun. 

Pli da informoj: 

<esperanto-zentrum@web.de> kaj www.esperanto-zentrum.de 


Japanio 


Intensiva kurso por mezniveluloj 

Stud-eduka fako de Japana E-Instituto (JEI), kiu donas la japanan sekcion 
de ILEI, okazigis intensivan kurson por mezniveluloj de la 23-a ĝis la 25-a 
de septembro en E-Domo de Yatugatake, propraĵo de JEI. En ĝi partoprenis 
20 homoj inkluzive de la du gvidantoj, KAWANISI Teturou kaj USUI 

Hiroyuki. 

Ni dividis la partoprenantojn 
en du grupojn kaj ambaŭ 
gvidantoj instruis inter- 
ŝanĝante du klasojn po sep 
horoj. En la klaso de 
KAWANISI (Kio estas la 
kondiĉo por bela parolo E- 
a?) klasanoj, uzante la teks- 
ton de la parolado de 
Zamenhof farita en la Guild- 
hall okaze de la 3-a UK, 

mem voĉlegis la tekston kaj provis plibonigi sian parolon. Alia klaso (IĴnue 
aŭskultu, nur poste parolu) de USUI postulis, ke klasanoj legu antaŭe 
abundajn japanlingvajn tekstojn seriozajn kun temoj i.a. pri E-o kaj 
interkultura komunikado. En la klaso USUI prelegis nur E-e pri la samaj 
temoj. A1 multaj japanoj mankas la kapablo konversacii pro granda 
malsameco inter la japana lingvo kaj E-o, do la gvidanto emfazas, ke la 
kapablo aŭskulti devas anticipi la aliajn. Malgraŭ, ke la klasanoj ne ĉion 
komprenis, la kurso donis grandan stimulon al ĉiuj. 

En 2007 la 92-a UK okazos en Yokohama. Japanaj esperantistoj bezonas 
multe pli bone interkomunikiĝi kun alilandaj esperantistoj. Ni do planas 
kelkajn pliajn intensivajn kursojn ĝis Yokohama UK. 

ISIKAWA Tieko, sekciestro 
<isksanjo@ff.e-mansion.cojn> 

Usono 

I jk fES Hord-Amerika Somera Kursaro de Esperanto 
I\ North American Summer Esperanto Institute 

La sekvontjara trisemajna intensa Nord-Amerika Somera Kursaro 
(NASK) okazos denove en Brattleboro, Vermonto inter la 3-21 julio. La 
trinivelajn kursojn gvidos Katalin Kovats (HU/NL), Sylvain Lelarge 
(FR/NL) kaj Lee Miller (Usono). Krom la jam tradiciaj programoj kaj 
aranĝoj oni ebligos ekz. lingvoekzercojn bazitajn je arto-kurso; spertojn pri 
cerbamika instrumetodo, perkomputilan lemadon kaj konstantan eblon uzi 
la lingvon en intemacia medio. Detalojn serĉu inter la kursoj ĉe 
www.edukado.net aŭ petu de Ellen Eddy ( eddyellen@aol.com ), kiu 
respondecas ankaŭ pri subvencioj. 


Leterkesto 


E1 la mesaĝo de UEA-Prezidanto al Radojica Petroviĉ: „mi skribas nur por 
gratuli vin, mi ne scias kiun, sed plurajn el vi pro la numero 05/3 de IPR. 
Mi ĵus legis ĝin kaj ĝi estas pli atentokapta ol normala revuo de 
pedagogiistoj estas. Mi kredas, ke la temo "modemigo de la 
ekzamensistemo", pritraktata en ĝi, estos unu el viaj ĉefaj temoj dum la 
venonta estrarkunsido. Bonan s'ancon!” 

Renato Corsetti, Prezidanto de UEA 

Por via notlibro 


Juna amiko unujaras novoveste 

Juna amiko finas sian unuan jaron de aperado laŭ la nova ofteco kaj skemo. 
Aperis du 52-paĝaj numeroj, kaj tria aperos ĝis la jarfmo. La revuo havas 
novan tipografion kun materialo malpli dense sur la paĝoj. Aperis nova 
rubriko pri la projekto Interkulturo (red. Lena Nadikova, Rusio), kaj pli 
granda sekcio por etaj infanoj ( Monika Molnar, Svisio). Gi havas kvar 
plenkolorajn kovril-paĝojn. 

Komence de 2005 ni altigis la plentarifan abonkotizon de 12 al 14 eŭroj por 
kovri la ampleksigon. Tio, kaj la manko de aparta varba prizorganto, 
rezultis en ioma falo en la abon-ciferoj: ĝis nun 750 por 2005 kompare kun 
829 en 2004. (356 kaj 344 plentarife, 250 kaj 272 rabat-tarife). Elstaraj 
landoj estas ( 2005,2004 ) Italio (78,76), 

Hungario (64,72), Kroatio (67,67), 

Finnlando (50, 58) kaj Francio (54,69). 


Ni nomumas novajn perantojn en Nederlando (IEI) kaj Britio (David 
Kelso), kaj atendas pli da abonoj el tiuj landoj en 2006. Entute 2005 estis 
transira jaro; en 2006 ni planas kaj atendas pli fortan rezulton: la redakcio, 
eldon-ritmo, amplekso kaj abonkotizoj restos senŝanĝaj. Vidu la liston de 
perantoj ĉe www.junaamiko.inf.hu. Vizitu la enhavan hejmpaĝon en la 
biblioteko ĉe www.lernu.net, kaj aliĝu al www.edukado.net por doni viajn 
komentojn en la aparta sekcio METIEJO, subtemo Juna amiko. 

Infanaj Kongresetoj - inta, onta, unta 

Litova feriejo Pailgis gastigis la Infanan Kongreseton en 2005, kun 40 
infanoj kaj 7 gvidantoj. Tiuj venis el 13 landoj, inkluzive de Kanado, 
Kazahio kaj Japanio. UK provizis la kongreseton per aparte riĉa kultura 
programo, kun du-foje 50-kapaj horusoj. Naĝado, promenado, kantado, 
manlaboroj, akvo-biciklado kaj sporto plenigis la tagojn. Foto-galerio 
videblas ĉe: http//bertosch.free.fr/iik2005fotoj/index.html. 

En 2006 invitas al IIK (Intemacia Infana Kongreseto) la itala urbo Prato, 20 
km. de Florenco. Gi okazos en kooperative prizorgata junular-gastejo 
posedata de la urbo. La feriejo troviĝas rande de la urbo (facile atingebla), 
ĉirkaŭata de urba parko, kun apuda monteto (420m) kaj besto-flegejo. Prato 
mem havas historian centron (kaj publikan naĝejon); Florenco apudas; la 



1 ekz. 

Ekde 3 

Tarifo 1 

€ 14 

po € 11 

Tarifo 2 

€ 9 

po € 7 


IPR 05/4 >31 





planata ekskurso-celo estas infan-parko Pinokjo, en urbeto Kollodi 
(Collodi), kie naskiĝis la patrino de la verkinto Karlo (Carlo) Lorencini. 
Alvenis pluraj interesiĝoj; aliĝilo kaj informilo estos dissenditaj per Juna 
amiko 2005/4 jarfine. La atendata meza kotizo por plene zorgata 7-taga 
restado estas 285 eŭroj (mildigebla per frua aliĝo). Kial titole 'unta'? Jam 
okazas sondoj pri la eblo okazigi IIK en Japanio en 2007. Sen-mem-devigaj 
anonciĝoj de partopren-pripensoj helpus al ni decidi favore. 

Stefan MacGill 


Komitatkunsido de FIPLV 


Frangois LO JACOMO reprezentis ILEI en komitatkunsido de FIPLV, 
(Intemacia Federacio de Instmistoj de Vivantaj Lingvoj - www.fiplv.org), 
kiu okazis en Parizo la 24-an kaj 25-an de septembro 2005. FIPLV estas Ne- 
Registara Organizo en operaciaj rilatoj kun UNESKO; en ĝi membras 
kelkdek landaj (instruistoj en unu lando) kaj fakaj (instruistoj pri unu lingvo) 
asocioj, kaj ILEI estas unu el tiuj ĉi fakaj (unulingvaj) asocioj. Ceestis nur ok 
homoj, en agrabla etoso, kie Esperanto estis egalrajta kiel aliaj lingvoj, kun 
pli ofta uzado de la angla lingvo, sed ankaŭ de la franca kaj germana. Dum 
sia venontjara kongreso en Goteborg (15-17 junio 2006) FIPLV festos sian 
75-jaran jubileon, kun ĉeftemo: diverseco en lingvo-lemado kaj instmado, 



Surfote (de maldekstro): Cecila Ode 
(Nederlando), estrarano pri eldonaĵoj 
kaj reprezentanto de ruslingva asocio 
MAPRYAL, Frangois Lo Jacomo 
(Francio), Helene Ladevie (Francio), 
reprezentanto de gastiganta franc- 
landa asocio APLV, Eynar Leupold 
(Germanio), ĝenerala sekretario, Jan 
Robertson (Nov-Zekmdo), estrarano 
pri financoj, Peter Ehrhard (Svis- 
lando), reprezentanto de franclingva 
asocio FIPF kaj Denis Cunningham (Aŭstralio), prezidanto. 

Fotis: Lucka Pristavec, reprezentanto de germanlingva IDV 


Ni ricevis la malĝojigan informon pri la forpaso de Raymond Wylleman, la 
estro de belga ILEI-sekcio kaj respondeca eldonanto de nia revuo. La 
redakcio en la sekva numero adiaŭos lin. 

La 39-a Konferenco de ILEI en Parmo, Italio 

_ 25 - 29julio 2006 _ 


Lingvaj rajtoj, lingvolemado kaj edukado por ĉiuj 

Konfercnca tcmo: Subteno al lingvaj rajtoj kaj lingva egalrajteco, progresigo de 
lingvolernado kaj edukado por ĉiuj estas ekzistokialoj de ILEI kaj gvidideoj de ĝia 
agado. Tiuj ideoj estas kernaj ankaŭ por la homaj rajtoj kaj homara evoluo pri kiuj 
UN kaj UNESKO tiomfoje deklaraciis kaj rezoluciis. En tiu kunteksto la ĉeftemo de 
la 39-a Konferenco de ILEI - Lingvaj rajtoj, lingvolernado kaj edukado por ĉiuj - 
prezentas strategian kadron de ILEI-agado. Gi celas pensigi pri kaj instigi al: 

• plia popularigado, disvastigado kaj utiligado de E-o kiel ilo de la kulturo de 
paco, 

• plialtigo de la kvalito de E-instruado, 

• trovado de E-movadaj kaj ekstermovadaj partneroj por edukprojektoj de ILEI, 

• instruado de E-o kiel formo de sociigo kaj edukado al diverseco. 

La konferenca temo ne estas nur konferenca slogano kaj ornamaĵo. Gi estas 
motivigilo kaj gvid-ideo por niaj debatoj kaj agadoj. Ĉiuj kiuj havas ion por diri pri 
ĝi bonvolu proponi prelegon por la simpozio pri konferenca temo antaŭvidita en la 
konferenca programo. Ĉiuj kiuj havas ideojn pri eduk-projektoj rilate al la 
konferenca temo, venu al la Konferenco por trovi projektpartnerojn. 

Konfercnca urbo : Je la suda rando de Padio, najbare al la montetoj de Apeninoj, 

situas la urbeto Parmo. La saman nomon 
portas la rivereto, kiu malsupreniras de la 
Apenina montoĉeno kaj dividas la urbon 
en du partojn. La urbon fondis etruskoj kaj 
okupis ĝin tribo de gaŭloj antaŭ la alveno 
de romianoj kiuj, en la jaro 183 a. K., 
koloniigis ĝin. Parmo estas ja unu el la 8 
fortikaĵoj konstruitaj de romianoj laŭlonge 
de la Emilia Vojo. En la urbo restas 
ankoraŭ historiaj monumentoj kaj de 
Romia kaj de mezepoka periodoj. Elstaras 
certe du mirindaj romanikaj konstruaĵoj 
kiuj ĉiam altiras multe da turistoj kaj 
artŝatantoj: la Katedralo kaj la Baptejo 
[<- vd. la foton maldekstre ]. 

Parmo estas atingebla per aviadiloj (la 
flughaveno nomiĝas „G. Verdi“), aŭtovojoj (aŭtovojo nr. 1 aŭ „aŭtovojo de la 
suno“ kaj nr. 15 Parma - La Spezia), per ŝtataj fervojoj (Milano - Bologna, Brescia 

- Parma, La Spezia - Parma) kaj per normalaj vojoj. La flughaveno „G. Verdi“ 
situas 3 km for de la stacidomo (atingebla per urba buso nr. 6). La ĉefa estas la 
flughaveno de Bolonjo, tamen tre taŭgas ankaŭ Milano Linate kaj Milano 
Malpensa. Pluraj malaltkostaj flugoj atingas la flug-havenon de Orio al Serio kun 
flughavenbuso al Milano Centra Stacidomo (Milano Stazione Centrale) aŭ al Forli 
(kun urba busa konekto al la stacidomo de Forli). 

En Parmo haltas lokaj (L), regionaj (R), interregionaj (IR), interurbaj (IC) kaj 
superrapidaj (ES) trajnoj. Ankaŭ internaciaj buslinioj alvenas kaj haltas antaŭ la 
stacidono. Pli detalaj informoj aperos en la dua bulteno. 

Vetero : La temperaturo atingas 30-34 celsiajn gradojn, tre malofte pluvas. 
Kunporti jaketon por la plej freŝaj noktoj konsilindas. 

Elektra kurento : La elektra tensio estas 220-volta. La kontaktingoj estas du- 
polusaj kaj taŭgaj por platformaj (foje) aŭ por rondformaj kontaktiloj. Konsilindas 
havi adaptilon por uzi viajn alportitajn aparatojn. 

Alveno : En la stacidomo de Parmo la 25-an de julio deĵoros samideano kiu 
indikos, kiel atingi la konferencejon aŭ la aliajn tranoktejojn. Vojaĝo per urba buso 
(ĝis maksimuma daŭro de 1 horo) kostas € 0,80. Ekzistas bileto je la prezo de € 
6,00 kiu estas 8-foje uzebla. 

Manĝoj: Oni povas antaŭmendi tagmanĝon aŭ vespermanĝon kontraŭ la pago de 
10,00 eŭroj en la konferencejo aŭ manĝi memstare. 

Monŝanĝo: En Italio oni uzas eŭrojn. Internacie konverteblajn valutojn eblas ŝanĝi 
en bankoj, poŝtoficejoj kaj grandaj hoteloj. Krome, ekzistas monaŭtomatoj en ĉiuj 
flughavenoj kaj multloke en la urbo. Ne ŝanĝu monon en neoficialaj monŝanĝejoj! 
Sanservoj: Medicinaj servoj de pluraj landoj havas kontraktojn kun Italio, surbaze 
de kiuj eksterlandanoj povas uzi la samajn servojn kiel enlandaj loĝantoj. Bonvolu 
mem kontroli, ĉu via lando havas tian kontrakton kaj sub kiuj kondiĉoj. 

Sekureco : En Parmo kaj en aliaj urboj necesas singardemo pri mono kaj havaĵoj. 
Programo : Por la konferenco oni antaŭvidas: inaŭguron, Lingvan Festivalon (la 
28-an de julio posttagmeze), unutagan Simpozion laŭ konferenca temo (la 27-an de 
julio - tutan tagon), komitatkunsidojn (la 26-an kaj 28-an antaŭtagmeze), paralele 
proponitajn prelegojn de niaj samideanoj kaj invititaj gastoj, paralele seminarion de 
E-literaturo kaj seminarion de Interkulturo aparte pagendan bankedon (la 28-an de 
julio - adiaŭan komunan vesper-manĝon en lukseca etoso). Informoj pri eventualaj 
aliaj seminarioj aŭ programeroj kaj iliaj kondiĉoj aperos en venontaj IPR kaj ttt-ejo 
de ILEI. Pli preciza programo estos dessendita al aliĝintoj en dua bulteno fine de 
marto. 

Bonvolu neniam skribi al la konferencejo, sed nur al la estrarano pri konferencoj: 
Aida Ĉizikaite, Zamenhofo 5, LT-44287 Kaunas, LITOVIO; aidute&.mail.It ; tel. 
+370 37 208503, faks. +370 37 209145, portebla +370 616 15991 kaj la loka 
ĉeforganizanto Luigia Oberrauch Madella via Prampolini 8, 43100 Panna, 
ITALIO; silkovojo(a),aliceposta.it, tel/fakso +39 0521 785582 

Konferenceio kaj tranoktejo : 

La konferenco okazos en la Istituto Salesiano San Benedetto, placo San Benedetto 
5, apud strato A.Saffi. Gi situas en la urbocentro ne malproksime de la katedralo 
kaj de la Monaĥejo “Monastero San Giovannf\ ĉirkaŭ 20 minutojn piede de la 
stacidomo. 

Por tranokti ekzistas jenaj eblecoj: 

- Hotelo Lazzaro situanta en la malnova urbo (strato XX Marzo nr.o 14) je 10 
minuta piedira distanco de la konferencejo, proksime de la Baptejo, en trankvila, 
piedira parto de la urbo. Gi estas malgranda, kvieta kaj bone ekipita kun lifto. La 
matenmanĝo ne estas inkluzivita. Prezo por nokto: loko en 1-lita ĉambro sen 
enĉambra banejo € 40,00; loko en 1-lita ĉambro kun enĉambra banejo € 52,00; 
loko en 2-Iita ĉambro kun enĉambra banejo € 38,00. 

- Hotelo Moderno situanta apud la stacidomo en strato A. Cecchi 4 . je 20 minuta 
piedira distanco de la konferencejo. Gi estas modema, pura kaj bone ekipita hotelo 
kun lifto. Prezo por nokto: loko en 1-Iita ĉambro sen enĉambra banejo € 58,00; 
loko en 1-Iita ĉambro kun enĉambra banejo € 75.00; loko en 2-Iita ĉambro sen 
enĉambra banejo €40,00; loko en 2-Iita ĉambro kun enĉambra banejo € 40,00. 
Matenmanĝo por persono € 9,00. 

- Restadejo Edison (Ostello Foresteria Edison ), largo 8 Marzo 9/a . Gi situas en 
trankvila loko je la okcidenta rando de la urbo kaj estas atingebla per la aŭtobusoj 
nr. 2 kaj 13 ĉiujn 15 minutojn. Prezo por 1 nokto por 1 persono: loko en 3 trilitaj 
ĉambroj je € 21,00, loko en 1 trilita granda ĉambro je € 29,00; loko en 2 dulitaj 
ĉambroj je € 29,00 kaj loko en 1 kvarlita vasta ĉambro je € 29,00. Matenmanĝo 
inkluzivita. La ĉambroj situas en teretaĝo kaj havas duŝejon kaj necesejon. Necesas 
kunporti bantukon. 

- Monahejo (Monastero) San Giovanni Evangelista, placo San Giovanni, 1 . Gi 
estas tre malnova, freŝa kaj pura loko kun lifto je 5 minuta piedira distanco de la 
konferencejo. Prezo por nokto: loko en unulitaj ĉambroj je € 23,00 por persono. 
Matenmaĝo ne inkluzivita. La gastoj rajtas uzi komunan kuirejon. 

- Comitato Anziani Pablo Golese “II Tulipano”, via Bonomi 23/A . Gi estos 
atingebla per urba aŭtobuso de la stacidomo. En vasta ĉambrego (sen lifto) estas 
loko por 4 litoj. Ankaŭ eblas dormi surplanke en dormosakoj aŭ sur matracoj. 
Ekstere de la domo troviĝas bone lumigata parkejo por ruldomoj aŭ tendoj. Ciuj 
gastoj rajtas uzi la endomajn duŝejojn, necesejojn, kuirejon kaj manĝosalonon. La 
prezoj por unu nokto kaj persono € 6,00 en la ĉambrego; por 1 ruldomo aŭ tendo 
por nokto € 6,00; por dormi en dormosako aŭ sur matracoj por 1 persono kaj nokto 
€3,00. 

- Istituto Salesiano San Benedetto, placo San Benedetto 5 , apud strato A. Saffi. 
Unulitaj aŭ dulitaj ĉambroj, kies duŝejoj kaj necesejoj estas sur la koridoro. La 
domo havas lifton. Matenmanĝo inkluzivita. La prezo por unu nokto kajpersono € 
21,00. Eblas antaŭmendi tagmanĝon/vespermanĝon je la prezo de € 10,00. 

Vojaĝo de Parmo al Massa kaj poste al Florenco la 29an de julio : 

Estas du eblecoj: buse kaj trajne. Ambaŭ havas siajn avantaĝojn kaj mal- 
avantaĝojn. La trajnlinio Parmo-La Spezia/Massa (129 km) estas tre pitoreska. Gi 
sekvas valon de la rivero Taro ĝis Borgo Val di Taro kaj poste eniras longajn 
tunelojn por ekaperi post la montoĉeno de la Apeninoj. Oni jam troviĝas en la 
Ligura regiono en kiu abundas vinberejoj kaj olivarboj. Najbare al La Spezia 
montriĝas la mirinda samnoma golfo kaj nun la trajno kuras inter la marbordo kaj 
tre karakterizaj montoj, la Alpi Apunane kiu donas la mondfaman blankan 
marmoron de Carrara. Massa troviĝas je la piedoj de tiuj ĉi montoj. 

La trajnvojaĝo inter Massa kaj Florenco longas 123 km (en Pisa oni devas ŝanĝi 
trajnon.) Trajnbileto por vojaĝo Parma - Florenco kostas € 13,00. En Massa eblas 
viziti E-bibliotekon. 

Se aliĝos ne malpli ol 30 personoj, eblos aranĝi komunan busvojaĝon al UK kaj 
survoje viziti E-bibliotekon en Massa. Gi kostos ne malpli ol € 30 popersone, 
depende de la nombro de aliĝontoj, sed malaperos devo ŝanĝi trajnon kaj zorgoj pri 
pakaĵoj survoje kaj dum vizito al biblioteko. 

Duontagaj ekskursoj: 

DTl: Parma kaj ĝiaj mezepokaj juveloj (la 25-an de julio, posttagmeze). Dum la 
piedira vizito ni atingos la antikvan romian ponton el ŝtonoj, la Katedralon, la 
Baptejon, la klaŭstron de la sankta Johano kun ĝia pentrita biblioteko kaj la 
malnovan apotekon de la monahejo. Prezo: € 12,00 

DT2: Parma kaj kelkaj elĝiaj muzeoj (la 26-an de julio matene): Altiras nin unue 
la granda Palaco della Pilotta kun sia arkeologia muzeo, kun la nacia Pinakoteko, 
la ligna teatro Farnese kaj unu el la plej gravaj urbaj bibliotekoj kiu nomiĝas 
Palatina. Poste ni povas elekti inter la muzeo Glauco Lombardi kiu enhavas la 
memoraĵojn de Napoleono kaj de lia dua edzino Maria Luigia d’Aŭstrio kies 
mildan regnon la Parmanoj multe ŝatis. Eblas viziti ankaŭ la ĉinan etnografian 
muzeon kiu riĉas je belegaj ekzempleroj de antikvaj vazoj kun la unuaj atestoj de la 
ĉina kaligrafio. Prezo: € 14,00. 

DT3: Parma kaj famkonataj muzikistoj 
kaj verkistoj (la 27-an de julio posttag- 
meze). En la provinco de Parma nas- 
kiĝis kaj loĝadis ĝis sia morto la plej 
granda lirika verkisto Jozefo Verdi [vd 
lian monumenton dekstre ]. Multaj estas 
la lokoj en la urbo kiuj memorigas al ni 
la grandan estimon de la parmanoj por 
liaj lirikaj operoj kaj por la verkoj de 
aliaj muzikistoj kaj verkistoj inter kiuj 
estas ankaŭ Stendhal (kaŝnomo de la 
franca verkisto Flenri Beyle), la aŭtoro de la fama romano La kartuzio de Parmo 

(La Certosa di Parma.)- Ni vizitos piede aŭ per urba buso la Citadelon kaj la parkon 
Sankta Paolo kies priskriboj aperas ankaŭ en la romano mem. Prezo: € 15,00. 

DT4: Ekskurso al Kastelo Torrechiara 
(la 27-an de julio matene). Gi estas 
unu el la multaj kasteloj de nia 
provinco kaj troviĝas je 15 km sude de 
la urbo sur ĉarma monteto meze de 
vinberĝardenoj kiuj produktas la 
Malvasia, faman kaj tre bongustan 
blankan vinon. La kastelo mem neniam 
vidis batalon aŭ konkeron, kontraŭe ĝi 
estis la luksa domego kiun donacis la 
feŭda sinjoro Pier Maria Rossi al sia amatino s-ino Bianca. La amhistorio de la 
paro estas bildigita sur la vandoj de la „Ora Cambro“. Nuntempe en la eleganta 
kortego de la kastelo okazas someraj koncertoj kaj teatraĵoj. Prezo: € 17,00. 

DT5: Ekskurso al Salsomaggiore (la 28-an de 
julio posttagmeze). La celo de nia unuhora 
trajnvojaĝo okcidenten estas urbo de termo- 
fontoj kiuj situas inter la unuaj montetoj de la 
Apeninoj. Gi estas tre ŝatata kosmopolita loko 
kun multe da belaj vilaoj, elegantaj palacoj, 
modernaj hoteloj, ekskluzivaj vendejoj, ripoz- 
igaj parkoj kaj imponaj termofontaj kura-cejoj. 

Prezo: € 17,00. [surfote: Palaco Berzieri ->] 

Bankedo : komuna vespermanĝo en la manĝosalono de la instituto „Fratelli de la 
Salle“ kiu troviĝas tute najbare al la katedralo, do je 5-minuta piediro de la 
konferencejo. Prezo: € 25 por A landanoj kaj € 18por B landanojporpersono. 

Por elekti la ĝustan kotizon, bonvolu atente legi la sekvajn klarigojn: 

La kotizoj varias depende de la loĝlando de la aliĝanto, laŭ jena grupiĝo: 

A: Ciuj landoj escepte de tiuj ĉi-sekve sub B. 

B: Iamaj socialismaj landoj de orienta Eŭropo; ĉiuj landoj de Azio (escepte de 
Israelo, Japanio kaj Korea Respubliko), Afriko kaj Latinameriko. 




Kotizoj en EUR validaj 

ĝis 31.03.06 
(1-a periodo) 

ĝis 30.06.06 
(2-a periodo) 

ekde 01.07.06 
(3-a periodo) 

Aliĝkategorio 

A/B 

A/B 

A/B 

1. Membro de ILEI 

50/30 

60/36 

70/42 

2. Ne ILEI-ano 

55/35 

68/44 

80/52 

3. Junulo, handikapulo 

25/15 

30/18 

35/21 

Kiun ajn vojon vi elektas por pagi, bonvolu informi la kasiston tuj kiam vi faras 
vian pagon: Sjoerd BOSGA, Tradragargatan 27 D, SE-72337 Vdsteras , Svedio, 
sjoerd(ĉb,esperan to. se . 

Bv. prefere aliĝi rete pere de http://ilei.info/konferenco/alighilo2006.php , ĉar tio 
helpas al organizantoj eviti erarojn kaj ĉiuj informoj, metitaj de Vi mem estas 
ĝustaj. Pliaj informoj kaj ĉiuj novaĵoj konsulteblas en retejo de ILEl http://ilei.info/ 
konferenco/ . Tie Vi trovos ankaŭ utilajn ligojn. Informojn pri Parma Vi povas trovi 
en http://www.comune.Parma.it . 

Se Vi havas demandojn, bonvolu skribi al ILEI: info@ilei.info 

Por la limdatoj kaj aliaj kondiĉoj validas la dato de ricevo de la KOMPLETA pago 

ĉe la ILEI-Kasisto. Aliĝilo sen KOMPLETA pago ne estas traktata. 

Difinoj 

Membro de ILEI : tiu kiu jam pagis kotizon al ILEI por la jaro, kiam okazas la 
konferenco. 

Junulo: tiu, kiu naskiĝis post la 31-a de decembro 1975. 

La kotizo ne estas repagebla, senkonsidere ĉu la aliĝinto ne povas partopreni la 
Konferencon pro propra volo aŭ pro iu ajn ekstera kaŭzo, eĉ se la Konferenco ne 
okazas aŭ okazas en alia urbo. Ankaŭ malsaniĝo ne rajtigas je ajna repago, nek iu 
ajn alia kialo. La kotizo ne inkluzivas loĝadon, ekskursojn kaj eventuale aparte 
pagendajn aferojn, pri kiuj informoj kaj mendiloj aperis/os en IPR. La kotizo 
inkluzivas nenian asekuron. Bonvolu zorgi pri tio en Via lando. 

Konferencaneco ne estas transdonebla al alia persono. 

Por mendoj atingantaj nin post la 1-a de majo 2006 oni devas aldone pagi € 40,00\ 
Post la 1-a de junio 2006 ni ne plu povos por vi mendi tranoktejon. Se al ekskursoj 
aliĝos ne sufiĉa kvanto de partoprenantoj, ili povas esti nuligitaj. Kaze de malaliĝo 
plej malfrue unu monaton antaŭ la konferenco, la aliĝinto rericevos sian aliĝ- 
kotizon kaj 80 % de la pagoj (por la kovro de la organizaj kostoj), malaliĝante ĝis 
14 tagoj antaŭ la konferenco estos redonata 60 % de la pagoj, sed ne aliĝkotizo, kaj 
pli poste la aliĝinto rericevos neniom. 

Konferenca Regularo ( ekstrakto ): 

6. Konferencanoj devas fari nenion, kio kontraŭas la Konferencan Regularon aŭ 
malutilas al la ILEI-Konferenco kaj devas submetiĝi al la leĝoj de la lando, kie 
okazas ILEI-Konferenco. 

7. Ciu vendado de varoj en ILEI-Konferenco bezonas antaŭan aprobon de la 
Estraro, kiu starigas la kondiĉojn. Skriba peto pri tia agado estu liverita al la 
Estrarano pri Konferencoj nepre antaŭ la 30-a de junio de la konferenca jaro. 

(Plie legeblas: http://www.ilei. info/dok/regidaro_konferencoj.rtf?lingvo=eo) 

